MT Il-Ġurnal Uffiċjali ta’ l-Unjoni Ewropea L 119/1

Huma biss it-testi tal-UNECE li għandhom effett legali skond il-liġi pubblika internazzjonali. L-istat u d-data ta' dħul fis-seħħ ta' dan ir-Regolament għandu jiġi ċċekkjat fl-aħħar verżjoni tad-dokument ta' l-istat TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.

Ir-Regolament Nru 83 tal-Kummissjoni Ekonomija għall-Ewropa tan-Nazzjonijiet Uniti (UNECE) — Dispożizzjonijiet uniformi rigward l-approvazzjoni tal-vetturi b'rigward l-emmissjoni ta' sustanzi li jniġġsu skond ir-rekwiżiti tal-fjuwil tal-magna

Reviżjoni 3

Suppliment 6 għas-serje 05– Data tad-dħul fis-seħħ: it-2 ta' Frar 2007

WERREJ

REGOLAMENT

1. Ambitu

2. Definizzjonijiet

3. Applikazzjoni għall-approvazzjoni

4. Approvazzjoni

5. Speċifikazzjonijiet u testijiet

6. Modifikazzjonijiet tat-tip ta’ vettura

7. Estensjoni ta’ l-approvazzjoni

8. Il-konformità tal-produzzjoni ( COP )

9. Penali għal nuqqas ta’ konformità tal-produzzjoni

10. Il-produzzjoni mwaqqfa għal kollox

11. Dispożizzjonijiet tranżitorji

12. responsabbli biex jagħmlu t-testijiet ta’ l-approvazzjoni, u tad-dipartimenti amministrattivi

Appendiċi 1 — Proċedura biex tiġi ivverifikata l-konformità tal-ħtiġijiet tal-produzzjoni jekk id-devjazzjoni standard tal-produzzjoni mogħtija mill-fabbrikant tkun sodisfaċenti

Appendiċi 2 — Proċedura biex tkun ivverifikata l-konformità tal-ħtiġijiet tal-produzzjoni jekk id-devjazzjoni standard tal-produzzjoni mogħtija mill-fabbrikant mhix sodisfaċenti jew ma teżistix

Appendiċi 3 — Spezzjoni tal-konformità waqt it-tħaddim

Appendiċi 4 — Proċedura statistika għat-testjar tal-konformità waqt it-tħaddim

ANNESSI

Anness 1 — KARATTERISTIĊI TAL-MAGNA U TAL-VETTURA

Anness 2 — KOMUNIKAZZJONI

Appendiċi 1 — Informazzjoni marbuta ma’ l- OBD

Anness 3 — L-ARRANĠAMENTI TAL-MARKA TA’ L-APPROVAZZJONI

Anness 4 — TEST TAT-TEST I (Verifikar ta’ l-emissjonijiet ta’ l-egżost wara li tkun startjata kiesħa)

1. Introduzzjoni

2. Ċiklu tat-tħaddim fuq id-dajnamometru tax-xażi

3. Il-vettura u l-fjuwil

4. It-tagħmir tat-test

5. Preparazzjoni tat-test

6. Proċedura għat-test fuq bank

7. Proċedura għat-teħid ta’ kampjuni u analiżi

8. Determinazzjoni tal-kwantità ta’ l-emissjonijiet tas-sustanzi li jniġġsu tal-gass u tal-partikuli separati

Appendiċi 1 — Kif inhu mqassam iċ-ċiklu tat-tħaddim użat għat-Test tat-Tip I

1. Ċiklu tat-tħaddim

2. Ċiklu urban elementari (L-Ewwel Parti)

3. Ċiklu extra-urban (It-Tieni Parti)

Appendiċi 2 — Id-dajnamometru tax-xażi

1. Definizzjoni tad-dajnamometru tax-xażi bil-kurva tat-tagħbija fissa

2. Mod ta’ kif jiġi kalibrat id-dajnamometru

3. L-issettjar tad-dajnamometru

Appendiċi 3 — Reżistenza li żżomm il-vettura milli timxi — Metodu użat biex isir il-kejl fit-triq — Simulazzjoni fuq dajnamometru tax-xażi

1. L-għan tal-metodu

2. Definizzjoni tat-triq

3. Il-kundizzjonijiet atmosferiċi

4. Preparazzjoni tal-vettura

5. Metodi

Appendiċi 4 — Verifikazzjoni ta’ l-inerzji barra minn dawk mekkaniċi

1. Għan

2. Prinċipju

3. Speċifikazzjoni

4. Proċedura ta’ verifikazzjoni

Appendiċi 5 — Definizzjoni ta’ sistemi li jieħdu kampjuni tal-gass

1. Introduzzjoni

2. Kriterji marbuta mal-mekkaniżmu bi tnaqqis fil-konċentrazzjoni varjabbli biex jitkejlu l-emissjonijiet tal-gass ta' l-egżost

3. Deskrizzjoni tal-mekkaniżmi

Appendiċi 6 — Metodu ta’ kif għandu jiġi kalibrat it-tagħmir

1. Tiġi stabbilita l-kurva tal-kalibrar

2. Iċċekkjar għar-rispons ta’ l-Idrokarbon FID

3. Test li jiċċekkja l-effiċjenza ta' dak li jikkonverti l- NO x

4. Kalibrar tas-sistema CVS

Appendiċi 7 — Verifikazzjoni tas-sistema kollha

Appendiċi 8 — Kalkolu tal-piż ta’ l-emissjonijiet tas-sustanzi li jniġġsu

1. Disposizzjonijiet ġenerali

2. Dispożizzjonijiet speċjali għall-vetturi mgħammra b’magni li jaħdmu bil-kompressjoni.

Anness 5 — TEST TAT-TIP II (Test tal-monossidu karboniku e n f’veloċità meta l-magna mhix fuq ger)

Anness 6 — TEST TAT-TIP III (Verifikar ta’ l-emissjonijiet tal-gassijiet tal- crankcase )

Anness 7 — TEST TAT-TIP IV (Determinazzjoni ta’ l-emissjonijiet evaporattivi minn vetturi li għandhom magni positive ignition )

Appendiċi 1 — Frekwenza u metodi tal-kalibrar

Appendiċi 2 — Profil tat-temperatura ambjentali waqt il-ġurnata għat-test dwar l-emissjonijiet matul il-ġurnata.

Anness 8 — TEST TAT-TIP VI (Verifikar tat-temperatura ambjentali baxxa medja tal-monossidu karboniku u ta’ l-emissjonijiet ta’ l-egżost ta’ l-idrokarbon wara li tistartja kiesħa)

Anness 9 — TEST TAT-TIP V (Deskrizzjoni tat-test li jintuża’ biex tkun verifikata d-durabbilità tal-mekkaniżmi li jikkontrollaw it-tniġġis)

Anness 10 — SPEĊIFIKAZZJONIJIET TAL-FJUWILS TA’ REFERENZA

1. Dejta teknika tal-fjuwil ta’ referenza li trid tintuża’ meta jiġu ttestjati vetturi mgħammra b’magni positive ignition

2. Dejta teknika tal-fjuwil ta’ referenza li trid tintuża' biex jiġu ttestjati vetturi mgħammra b'magni li jaħdmu bil-kompressjoni

3. Dejta teknika tal-fjuwil ta’ referenza li trid tintuża' biex jiġu ttestjati vetturi mgħammra b'magni positive ignition f'temperatura ambjentali baxxa

Anness 10a — SPEĊIFIKAZZJONIJIET TAL-FJUWILS TA’ REFERENZA LI FIHOM IL-GASS

Anness 11 — DIJANJOSTIĊI ABBORD (L- OBD ) GĦALL-VETTURI BIL-MAGNA

Appendiċi 1 — Aspetti funzjonali tas-sistemi OBD

Appendiċi 2 — Karatteristiċi essenzjali tal-familja tal-vetturi

Anness 12 — GĦOTI TA’ APPROVAZZJONI TAT-TIP ECE LILL-VETTURI LI JIEĦDU FJUWIL LPG JEW GASS NATURALI

Anness 13 — PROĊEDURA TAT-TEST DWAR L-EMISSJONIJIET GĦAL VETTURI MGĦAMMRA B’SISTEMA LI TIRRIĠENERA PERJODIKAMENT

Anness 14 — PROĊEDURA TAT-TEST DWAR L-EMISSJONIJIET GĦALL-VETTURI ELETTRIĊI IBRIDI

Appendiċi 1 — Il-profil SOC tal-mekkaniżmu li jaħżen l-enerġija/s-saħħa għat-test tat-Tip I OVC HEV

1. AMBITU

Dan ir-Regolament japplika għal vetturi tal-kategoriji M u N (1) kif muri mit-Tabella A b'rigward għat-testijiet previsti għal dawn il-vetturi fit-Tabella B.

Tabella A.

Applikabbiltà

Kategorija tal-vettura (1) Massa massima Vetturi b'magni li jaqbdu b'mod pożittiv li jinkludu vetturi ibridi Vetturi b'magni li jaqbu bil-kompressjoni li jinkludu vetturi ibridi Petrol NG (1) LPG (2) Diżil M1 ≤ 3.5 t R83 R83 R83 R83 > 3.5 t R83 — — — M2 — R83 — — R49 or R83 (3) M3 — R83 — — — N1 — R83 R49 or R83 R49 or R83 R49 or R83 N2 — R83 — — R49 or R83 (3) N3 — R83 — — —





Tabella B.

Rekwiżiti

Rekwiżiti Vetturi li fihom magni li jaqbdu b'mod pożittiv tal-kategoriji M u N li jinkludu vetturi ibridi (1) Vetturi li fihom magni li jaqbdu bil-kompressjoni tal-kategoriji M1 u N1 li jinkludu vetturi ibridi (1) vetturi li jieħdu l-petrol vetturi li jieħdu żewġ tipi ta’ fjuwil vetturi li jieħdu tip wieħed ta’ fjuwil Vetturi li jieħdu d-diżil Li tniġġes gassużi Iva (massa massima ≤ 3,5 t) Iva (test biż-żewġ tipi ta’ fjuwil) (massa massima ≤ 3,5 t) Iva (massa massima ≤ 3,5 t) Iva (massa massima ≤ 3,5 t) Partikuli — — — Iva (massa massima ≤ 3,5 t) Emissjonijiet mhux fuq ger Iva Iva (test biż-żewġ tipi ta’ fjuwil) Iva — Emissjonijiet tal-crankcase Iva Iva (test bil-petrol biss) Iva — Emissjonijiet li jevaporaw Iva (massa massima ≤ 3,5 t) Iva (test bil-petrol biss) (massa massima ≤ 3,5 t) — — Dewmien Iva (massa massima ≤ 3,5 t) Iva (test bil-petrol biss) (massa massima ≤ 3,5 t) Iva (massa massima ≤ 3,5 t) Iva (massa massima ≤ 3,5 t) Emissjonijiet fuq temperatura baxxa Iva (massa massima ≤ 3,5 t) Iva (test bil-petrol biss) (massa massima ≤ 3,5 t) — — Konformità fis-servizz Iva (massa massima ≤ 3,5 t) Iva (massa massima ≤ 3,5 t) Iva. (massa massima ≤ 3,5 t) Iva (massa massima ≤ 3,5 t) Dijanjostiċi abbord Iva (massa massima ≤ 3,5 t) Iva (massa massima ≤ 3,5 t) Iva (massa massima ≤ 3,5 t) Iva (massa massima ≤ 3,5 t)

1.1.1. L-emissjonijiet ta’ l-egżost f’temperatura ambjentali normali u baxxa, emissjonijiet li jevaporaw, emissjonijiet tal-gassijiet tal-crankcase, id-durabbilità tal-mekkaniżmi li jikkontrollaw it-tniġġis ta’ l-egżost u sistemi dijanjostiċi abbord (OBD) vetturi bil-magna mgħammra b’magni positive ignition (P. I.) li għandhom talanqas 4 roti.

1.1.2. L-emissjonijiet ta’ l-egżost, id-durabbilità tal-mekkaniżmi ta’ kontra t-tniġġis u s-sistemi dijanjostiċi abbord (l-OBD) tal-vetturi fil-kategoriji M1 u N1 mgħammra b’magni li jaħdmu bil-kompressjoni (C. I.) li għandhom talanqas 4 roti u piż massimu li ma jeċċedix it-3 500 kg.

1.1.3. L-emissjonijiet ta’ l-egżost f’temperatura ambjentali normali u baxxa, emissjonijiet li jevaporaw, emissjonijiet tal-gassijiet tal-crankcase, id-durabbilità tal-mekkaniżmi li jikkontrollaw it-tniġġis ta’ l-egżost u sistemi dijanjostiċi abbord (OBD) vetturi elettriċi ibridi (HEV) mgħammra b’magni positive ignition (P. I.) u li għandhom talanqas erba’ roti.

1.1.4. L-emissjonijiet ta’ l-egżost, id-durabbilità tal-mekkaniżmi kontra t-tniġġis u s-sistemi dijanjostiċi abbord (OBD) vetturi elettriċi ibridi (HEV) fil-kategoriji M1 u N1 mgħammra b'magni li jaħdmu bil-kompressjoni (C. I.), li għandhom talanqas erba' roti u piż massimu li ma jeċċedix it-3 500 kg.

1.1.5. Ma japplikax għal:

— vetturi b’piż massimu inqas minn 400 kg u vetturi li ġew iddisinjati b’veloċità massima ta’ inqas minn 50 km/h;

— vetturi li l-piż tagħhom meta mhux mgħobbija mhux aktar minn 400 kg jekk huma ppjanati li jġorru passiġġieri jew 550 kg jew huma ppjanati li jġorru oġġetti u s-saħħa tal-magna tagħhom ma taqbiżx il-15-il kW.

1.1.6. Fuq talba tal-fabbrikant, l-approvazzjoni tat-tip skond dan ir-Regolament tista’ tkun estiża minn vetturi M1 jew N1 mgħammra b’magni li jaħdmu bil-kompressjoni li diġa’ ġew approvati għat-tip għal vetturi M2 and N2 li għandhom piż ta’ referenza li ma jaqbiżx l-2 840 kg u jilħqu l-kundizzjonijiet tal- paragrafu 7. (estensjoni ta’ l-approvazzjoni).

1.1.7. Vetturi fil-kategorija N1 mgħammra b’magni li jaħdmu bil-kompressjoni jew mgħammra b’magni positive ignition li jieħdu fjuwil NG jew LPG mhumiex soġġetti għal dan ir-Regolament dejjem jekk ġew approvati għat-tip skond ir-Regolament Nru. 49 kif emendat mill-aħħar serje ta’ emendi.

1.2. Dan ir-Regolament ma japplikax għal vetturi mgħammra b’magni positive ignition li jieħdu fjuwil NG jew LPG użat għas-sewqan ta’ vetturi bil-magna fil-kategorija M1 li għandhom piż massimu li jeċċedi t-3 500 kg, M2, M3, N2, N3 li għalihom japplika r-Regolament Nru. 49.

2. DEFINIZZJONIJIET

Għall-finijiet ta’ dan ir-Regolament:

“Tip ta’ vettura” tfisser kategorija ta’ vetturi li jaħdmu bis-saħħa li ma jvarjawx f'dawk il-karatteristiċi essenzjali bħal:

2.1.1. l-inerzja ekwivalenti determinata skond il-piż ta’ referenza kif preskritt fl-Anness 4, fil-paragrafu 5.1. u

2.1.2. l-karatteristiċi tal-magna u l-vettura kif imfissra fl-Anness 1;

“Piż ta’ referenza” tfisser il-“piż mingħajr tagħbija” tal-vettura miżjud b'figura uniformi ta' 100 kg għat-test skond l-Annessi 4 u 8,

2.2.1. “Il-piż mingħajr tagħbija” tfisser il-piż tal-vettura meta qed taħdem sew mingħajr ix-xufier, il-passiġġieri jew it-tagħbija, iżda bit-tank tal-fjuwil mimli sa 90 fil-mija u bis-sett normali ta’ għodda u rota ekstra abbord, fejn japplika;

2.3. “Piż massimu” tfisser il-piż massimu li hu teknikament permessibbli iddikjarat mill-fabbrikant tal-vettura (dan il-piż jista’ jkun akbar mill-piż massimu awtorizzat mill-amministrazzjoni nazzjonali);

2.4. “Sustanzi li jniġġsu tal-gass” tfisser l-emissjonijiet tal-gass ta’ l-egżost tal-monossidu karboniku, ossidi tan-nitroġenu, imfissra f’dijossidu nitroġeniku (NO2) ekwivalenti u idrokarbons li jassumu proporzjon ta':

— C1H1.85 għall-petrol,

— C1H1.86 għad-diżil,

— C1H2.525 għal-LPG,

— C1H4 għall-NG.

2.5. “Sustanzi li jniġġsu tal-partikuli separati” tfisser komponenti ta’ l-egżost tal-gass li jitneħħew mill-egżost tal-gass imnaqqas fil-konċentrazzjoni f'temperatura massima ta' 325 K (52 °C) permezz tal-filters deskritti fl-Anness 4;

2.6. “Emissjonijiet ta’ l-egżost” tfisser:

— għal magni positive ignition (P. I.), emissjonijiet ta’ sustanzi li jniġġsu bil- gass;

— għall-magni positive ignition (C. I.), l-emissjonijiet tas-sustanzi li jniġġsu tal-gass u tal-partikuli separati;

“Emissjonijiet li jevaporaw” tfisser il-fwar ta’ l-idrokarbons li jintilfu mis-sistema tal-fjuwil ta’ vettura bil-magna barra minn dawk mill-emissjonijiet ta’ l-egżost;

2.7.1. “Telf fit-tank li jirrespira” huwa l-emissjonijiet ta’ l-idrokarbons ikkawżati b’bidliet fit-temperatura fit-tank tal-fjuwil (jekk jassumu proporzjon ta' C1H2.33).

2.7.2. “Telf b'riżultat ta' waqfien b'magna sħuna” huma emissjonijiet ta' l-idrokarbon li joħorġu mis-sistema tal-fjuwil ta' vettura wieqfa wara perjodu ta' sewqan (jekk jassumu proporzjon ta' C1 H2.20);

2.8. “Il-crankcase tal-magna” tfisser l-ispazji ġol-magna jew barra minnha li huma mqabbda mas-sump taż-żejt permezz ta’ pajpijiet interni jew esterni li minnhom jistgħu jgħaddu l-gassijiet u l-fwar;

2.9. “Mekkaniżmu biex tistartja kiesħa” tfisser mekkaniżmu li temporanjament jarrikkixxi t-taħlita ta’ l-arja/fjuwil tal-magna b’hekk jgħin lill-magna biex tistartja;

2.10. “Għajnuna biex tistartja” tfisser mekkaniżmu li jgħin lill-magna biex tistartja mingħajr ma tkun arrikkita t-taħlita ta' l-arja/fjuwil tal-magna, eż. plagg li jiddi, bidla fil-ħin ta' l-injezzjoni, eċċ.;

“Il-kapaċità tal-magna” tfisser:

2.11.1. Għall-magni bil-pistin li jirreċiproka, iċ-ċilindrata nominali tal-magna;

2.11.2. Għall-magni bil-pistin idur (Wankel), darbtejn iċ-ċilindrata nominali ta’ l-ispazju tal-kombustjoni għal kull pistin;

2.12. “Mekkaniżmi li jikkontrollaw it-tniġġis” tfisser dawk il-komponenti ta’ vettura li jikkontrollaw u/jew jillimitaw l-emissjonijiet ta’ l-egżost u li jevaporaw.

2.13. “OBD” tfisser sistema dijanjostika abbord li tikkontrolla l-emissjonijiet, li kapaċi tidentifika ż-żona li x’aktarx jiġrilha ħsara permezz ta’ kowds tal-ħsara li hemm maħżuna fil-memorja tal-kompjuter;

2.14. “Test meta qed taħdem” tfisser it-test u l-evalwazzjoni tal-konformità li jsiru skond il-paragrafu 8.2.1. ta’ dan ir-Regolament;

2.15. “Miżmuma u użata sew” tfisser, għall-fini tat-test tal-vettura, li dik il-vettura tissodisfa l-kriterji biex tkun aċċettata vettura magħżula kif stipulati fil-paragrafu 2. ta’ l-Appendiċi 3 ta’ dan ir-Regolament;

“Mekkaniżmu ta' diżattivazzjoni” tfisser kwalunkwe element tad-disinn li jissensja t-temperatura, il-veloċità tal-vettura, il-veloċità ta’ kemm tgħaqqad il-magna, il-ger tat-trażmissjoni, il-vakwu tal-manifold jew xi parametru ieħor bil-għan li jattiva, jirregola, jirritardja jew jiddiżattiva l-operazzjoni ta' xi parti mis-sistema li tikkontrolla l-emissjonijiet, li tnaqqas l-effikaċità tas-sistema ta' kontroll ta' l-emissjonijiet taħt kundizzjonijiet li wieħed mistenni jiltaqa’ magħhom meta l-vettura qed taħdem u tintuża’ b’mod normali. Dak l-element tad-disinn jista’ ma jitqiesx mekkaniżmu ta' diżattivazzjoni jekk:

2.16.1. il-bżonn għall-mekkaniżmu hu ġustifikat f’kemm jipproteġi l-magna mill-ħsarat jew l-inċidenti u biex il-vettura taħdem b'mod sikur, jew

2.16.2. il-mekkaniżmu ma jiffunzjonax aktar mir-rekwiżiti biex tistartja l-magna, jew

2.16.3. il-kundizzjonijiet huma sostanzjalment inklużi fil-proċeduri tat-test tat-Tip I jew tat-Tip VI.

2.17. “Familja ta’ vetturi” tfisser grupp ta’ tipi ta’ vetturi identifikat mill-vettura ta’ l-oriġni għall-fini ta' l-Anness 12;

2.18. “Xi fjuwil teħtieġ il-magna” tfisser it-tip ta’ fjuwil normalment użat mill-magna:

— petrol,

— LPG (gass likwidifikat taż-żejt mhux raffinat),

— NG (gass naturali)

— jew petrol jew LPG,

— jew petrol jew NG,

— fjuwil tad-diżil;

“L-approvazzjoni ta’ vettura” tfisser l-approvazzjoni ta’ tip ta’ vettura fir-rigward tal-limitazzjoni tal-kundizzjonijiet li ġejjin (2):

2.19.1. Limitazzjoni ta’ l-emissjonijiet ta’ l-egżost mill-vettura, l-emissjonijiet li jevaporaw, l-emissjonijiet tal-crankcase, id-durabbilità tal-mekkaniżmi li jikkontrollaw it-tniġġis, l-emissjonijiet tas-sustanza li tniġġes meta tistartja kiesħa u dijanjostiċi abbord vetturi li jieħdu fjuwil ta’ petrol mingħajr ċomb, jew li jistgħu jieħdu fjuwil jew ta’ petrol mingħajr ċomb u LPG jew NG (Approvazzjoni B);

2.19.2. Limitazzjoni ta’ l-emissjonijiet ta’ sustanzi li jniġġsu tal-gass u tal-partikuli separati, id-durabbilità tal-mekkaniżmi li jikkontrollaw it-tniġġis u d-dijanjostiċi abbord vetturi li jieħdu fjuwil tad-diżil (Approvazzjoni Ċ);

2.19.3. Limitazzjoni ta’ l-emissjonijiet tas-sustanzi li jniġġsu tal-gass mill-magna, emissjonijiet mill-crankcase, id-durabbilità tal-mekkaniżmi li jikkontrollaw it-tniġġis, l-emissjonijiet meta tistartja kiesħa u d-dijanjostiċi abbord vetturi li jieħdu fjuwil LPG jew NG (Approvazzjoni D);

2.20. “Sistema li tirriġenera perjodikament” tfisser mekkaniżmu kontra t-tniġġis (eż. converter katalitiku, maqbad tal-partikuli separati) li jeħtieġ proċess ta' riġenerazzjoni perjodiku f'inqas minn 4 000 km ta' tħaddim normali tal-vettura. Waqt iċ-ċikli fejn issir ir-riġenerazzjoni, l-istandards ta’ l-emissjonijiet jistgħu jinqabżu. Jekk ikun hemm riġenerazzjoni tal-mekkaniżmu ta’ kontra t-tniġġis talanqas darba għal kull test tat-Tip I u li diġa’ ġie riġenerat talanqas darba waqt iċ-ċiklu tal-preparazzjoni tal-vettura, se jitqies bħala sistema li tirriġenera kontinwament li ma teħtieġx proċedura speċjali tat-test. Anness 13 ma japplikax għal sistemi li jirriġeneraw kontinwament.

Fuq talba tal-fabbrikant, il-proċedura tat-test speċifika għas-sistemi li jirriġeneraw perjodikament ma tkunx tapplika għall-mekkaniżmu li jirriġenera jekk il-fabbrikant jagħti dejta lill-awtorità li toħroġ l-approvazzjoni tat-tip li, waqt iċ-ċikli meta ssir ir-riġenerazzjoni, l-emissjonijiet jibqgħu taħt l-istandards imsemmija fil-paragrafu 5.3.1.4. applikati għall-kategorija tal-vettura konċernata wara l-kunsens tas-servizz tekniku.

2.21. Vetturi ibridi (HV)

2.21.1. Definizzjoni ġenerali ta’ vetturi ibridi (HV):

“Vettura ibrida (HV)” tfisser vettura li għandha talanqas żewġ converters ta’ l-enerġija u żewġ sistemi ta’ ħażniet differenti (fuq vettura) bl-iskop ta’ propulsjoni tal-vettura.

2.21.2. Definizzjoni ta’ vetturi elettriċi ibridi (HEV):

“Vettura elettrika ibrida (HEV)” tfisser vettura li, bl-iskop tal-propulsjoni tal-vettura b’mod mekkaniku, tieħu l-enerġija miż-żewġ sorsi li ġejjin ta' enerġija/saħħa li jkun hemm maħżuna fuq il-vettura:

— fjuwil konsumabbli

— mekkaniżmu li jaħżen l-enerġija elettrika/saħħa (eż.: batterija, capacitor, flajwil/ġeneratur eċċ.)

2.22. “Vettura li tieħu fjuwil wieħed” tfisser vettura ddisinjata primarjament biex taħdem dejjem b’LPG jew NG, iżda jista' jkollha wkoll sistema tal-petrol għal skopijiet ta' emerġenza biex tistartja biss, meta t-tank tal-petrol ma jkunx fih aktar minn 15-il litru ta’ petrol;

2.23. “Vettura b’żewġ tipi ta’ fjuwil” tfisser vettura li tista' taħdem biċċa fuq il-petrol u biċċa wkoll fuq LPG jew NG.

3. APPLIKAZZJONI GĦALL-APPROVAZZJONI

L-applikazzjoni għall-approvazzjoni tat-tip ta’ vettura fir-rigward ta’ l-emissjonijiet ta’ l-egżost, l-emissjonijiet tal-crankcase u d-durabbilità tal-mekkaniżmi li jikkontrollaw it-tniġġis, kif ukoll is-sistema dijanjostika tagħha abbord (l-OBD) għandhom ikunu sottomessi mill-fabbrikant tal-vettura jew mir-rappreżentant awtorizzat tiegħu.

Jekk l-applikazzjoni jkollha x’taqsam mas-sistema dijanjostika abbord (l-OBD), għandu jkollha magħha l-informazzjoni żejda meħtieġa fil-paragrafu 4.2.11.2.7. ta’ l-Anness 1, flimkien ma':

dikjarazzjoni mill-fabbrikant ta':

3.1.1.1.1. fil-każ ta’ vetturi mgħammra b’magni positive ignition, il-persentaġġ ta’ kemm il-magna ma taqbadx sewwa minn numru totali ta’ każijiet ta' tqabbid li jwasslu għal emissjonijiet li jeċċedu l-limiti mogħtija fil-paragrafu 3.3.2. ta' l-Anness 11, jekk dak il-persentaġġ ta' meta ma taqbadx sewwa kien hemm mill-bidu tat-test ta' Tip I kif deskritt fil-paragrafu 5.3.1. ta' l-Anness 4;

3.1.1.1.2. fil-każ ta’ vetturi mgħammra b’magni positive ignition, il-persentaġġ ta’ kemm il-magna ma taqbadx sewwa minn numru totali ta' drabi ta' tqabbid li jistgħu jwasslu biex il-katalizzatur ta’ l-egżost, jew il-katalizzaturi, jisħnu żżejjed qabel ma jikkawżaw ħsara irreparabbli;

3.1.1.2. informazzjoni dettaljata miktuba li jiddeskrivi sew il-karatteristiċi funzjonali tat-tħaddim tas-sistema OBD, flimkien ma' lista tal-partijiet relevanti kollha tas-sistema li tikkontrolla l-emissjonijiet tal-vettura, jiġifieri s-sensers, dawk li jħaddmu u komponenti, li huma mmonitorjati mis-sistema OBD.

3.1.1.3. deskrizzjoni ta’ l-indikatur tal-ħsara (MI) użat mis-sistema OBD biex jgħarraf lix-xufier tal-vettura li hemm xi ħsara;

kopji ta’ tipi oħra ta’ approvazzjonijiet flimkien mad-dejta relevanti biex ikunu jistgħu jsiru l-estensjonijiet ta’ l-approvazzjonijiet;

3.1.1.4. jekk hemm bżonn, id-dettalji tal-familja tal-vettura kif imsemmija fl-Anness 11, l-Appendiċi 2.

3.1.2. Għat-testijiet deskritti fil-paragrafu 3. ta’ l-Anness 11, vettura rappreżentattiva tat-tip ta’ vettura jew familja ta’ vettura mgħammra bis-sistema OBD biex tiġi approvata għandha titressaq quddiem is-servizz tekniku responsabbli għat-test ta' l-approvazzjoni tat-tip. Jekk is-servizz tekniku jiddetermina li l-vettura sottomessa ma tirrappreżentax għal kollox il-vettura tat-tip jew il-familja tal-vettura deskritta fl-Anness 11, Appendiċi 2, vettura alternattiva u jekk hemm bżonn vettura oħra għandha titressaq għat-test skond il-paragrafu 3. ta’ Anness 11.

Mudell tad-dokument informattiv marbut ma' l-emissjonijiet ta’ l-egżost, l-emissjonijiet li jevaporaw, id-durabbilità u s-sistema dijanjostika abbord (OBD) tinsab fl-Anness 1. L-informazzjoni msemmija taħt il-paragrafu 4.2.11.2.7.6. ta' l-Anness 1 trid titniżżel fl-Appendiċi 1 “INFORMAZZJONI RELATATA MA’ L-OBD” tal-komunikazzjoni ta’ l-approvazzjoni tat-tip mogħtija fl-Anness 2.

3.2.1. Fejn jixraq, għandhom jiġu sottomessi kopji ta’ approvazzjonijiet oħra tat-tip bid-dejta relevanti biex ikunu jistgħu jsiru estensjonijiet ta’ l-approvazzjonijiet u jkunu magħrufa l-fatturi ta’ deterjorament.

3.3. Għat-testijiet deskritti fil-paragrafu 5. ta’ dan ir-Regolament għandha tkun sottomessa vettura rappreżentattiva tal-vettura tat-tip li trid tiġi approvata lis-servizz tekniku responsabbli għat-testijiet ta' l-approvazzjoni.

4. APPROVAZZJONI

4.1. Jekk il-vettura tat-tip li ġiet sottomessa għall-approvazzjoni wara din l-emenda tilħaq ir-rekwiżiti tal-paragrafu 5. t’hawn taħt, għandha tingħata l-approvazzjoni ta’ dik it-tip ta’ vettura.

4.2. Għandu jkun assenjat numru ta’ approvazzjoni lil kull tip approvat.

L-ewwel żewġ numri tiegħu għandhom jindikaw is-serje ta’ emendi li fuqhom ingħatat l-approvazzjoni. L-istess Parti Kontraenti m’għandhiex tassenja l-istess numru lil tip ieħor ta’ vettura.

In-notifika dwar l-approvazzjoni jew l-estensjoni jew iċ-ċaħda ta’ l-approvazzjoni ta’ tip ta’ vettura skond dan ir-Regolament għandha tintbagħat lill-Partijiet tal-Ftehim li japplikaw dan ir-Regolament, permezz ta’ formola li tikkonforma mal-mudell fl-Anness 2 ta’ dan ir-Regolament.

4.3.1. F’każ li t-test preżenti jiġi emendat, per eżempju, jekk jiġu preskritti valuri ta' limitu ġodda, il-Partijiet tal-Ftehim għandhom ikunu mgħarrfa dwar liema tipi ta' vetturi diġa' approvati jikkonformaw mad-dispożizzjonijiet il-ġodda.

Għandu jkun hemm imwaħħal, f’post fejn jidher u li hu aċċessibbli malajr speċifikat fuq il-formola ta’ l-approvazzjoni, ma’ kull vettura li tikkonforma ma’ tip ta’ vettura approvata taħt dan ir-Regolament, marka ta’ approvazzjoni internazzjonali magħmula minn:

4.4.1. ċirku madwar l-ittra “E” flimkien man-numru distintiv tal-pajjiż li ta l-approvazzjoni (3);

4.4.2. in-numru ta’ dan ir-Regolament, flimkien ma’ l-ittra “R”, sing u numru ta’ l-approvazzjoni fuq il-lemin taċ-ċirku preskritt fil-paragrafu 4.4.1.

4.4.3. Iżda, il-marka ta’ l-approvazzjoni għandu jkun fiha ittra oħra wara l-ittra “R”, bl-iskop li tiddistingwi l-valuri tal-limitu ta' emissjonijiet li għalihom ingħatat l-approvazzjoni. Għal dawk l-approvazzjonijiet maħruġa biex jindikaw konformità mal-limiti għat-test ta' Tip I imniżżel f'Ringiela A tat-tabella fil-paragrafu 5.3.1.4.1. ta' dan ir-Regolament, l-ittra “R” se jkollha warajha n-numru ruman “I”. Għal dawk l-approvazzjonijiet maħruġa biex jindikaw konformità mal-limiti għat-test tat-Tip I imniżżla f’Ringiela B fit-tabella tal-paragrafu 5.3.1.4.1. ta’ dan ir-Regolament, l-ittra “R” se jkollha warajha n-numru ruman “II”.

4.5. Jekk il-vettura tikkonforma ma’ vettura tat-tip approvata, taħt wieħed jew aktar mir-Regolamenti annessi mal-Ftehim, fil-pajjiż li ta l-approvazzjoni taħt dan ir-Regolament, is-simbolu preskritt f’paragrafu 4.4.1 m’għandux għalfejn ikun imtenni; f’dak il-każ, ir-Regolament u n-numri ta’ l-approvazzjoni u s-simboli l-oħra tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni taħt dan ir-Regolament għandhom jitqiegħdu f’kolonni wieqfa fuq in-naħa tal-lemin tas-simbolu preskritt fil-paragrafu 4.4.1.

4.6. Il-marka ta’ l-approvazzjoni għandha tkun tista’ tinqara sew u ma titħassarx.

4.7. Il-marka ta’ l-approvazzjoni għandha titqiegħed qrib ta’ jew fuq it-tabella tad-dejta tal-vettura.

4.8. Anness 3 għal dan ir-Regolament jagħti eżempji ta’ l-arranġamenti tal-marka ta’ l-approvazzjoni.

5. SPEĊIFIKAZZJONIJIET U TESTIJIET

Nota: Bħala alternattiva għar-rekwiżiti ta’ dan il-paragrafu, il-fabbrikanti tal-vetturi li l-produzzjoni annwali tagħhom mad-dinja kollha hi inqas minn 10 000 unità jistgħu jiksbu approvazzjoni abbażi tar-rekwiżiti tekniċi korrispondenti speċifikati fil-: Kodiċi tar-Regolamenti ta’ Kalifornja, Titolu 13, Paragrafi 1 960,1 (f) (2) jew (g) (1) u (g) (2), 1 960,1 (p) applikabbli għall-vetturi ta’ l-1996 u mudelli li ħarġu fis-snin ta’ wara, 1 968,1, 1976 u 1975, applikabbli għall-1995 u vetturi la ma jġorrux ħafna tal-mudell tas-snin ta’ wara (Kodiċi tar-Regolamenti ta’ Kalifornja hi ppubblikata minn Barclays Publishing).

5.1. Ġenerali

5.1.1. Il-komponenti li x’aktarx jaffettwaw l-emissjoni ta’ sustanzi li jniġġsu għandhom ikunu iddisinjati, mibnija u mmontati b'tali mod li jagħtu lok biex il-vettura, waqt li tintuża’ normalment, minkejja l-vibrazzjonijiet li tista’ tkun sottoposta għalihom, tikkonforma mad-dispożizzjonijiet ta’ dan ir-Regolament.

Il-miżuri tekniċi meħuda mill-fabbrikant għandhom ikunu tali li jiżguraw li b’konformità mad-dispożizzjonijiet ta’ dan ir-Regolament, l-emissjonijiet tal-gass ta’ l-egżost u li jevaporaw ikunu limitati b’mod effikaċji kemm iddum taħdem sew il-vettura u taħt il-kundizzjonijiet normali ta’ l-użu tagħha. Dan irid jinkludi s-sikurezza ta’ dawk il-pajpijiet u l-ġonot u l-konnessjonijiet tagħhom, użati fis-sistemi li jikkontrollaw l-emissjonijiet, li għandhom ikunu magħmula b’tali mod li jikkonformaw mal-pjan tad-disinn oriġinali. Għall-emissjonijiet ta’ l-egżost, dawn id-dispożizzjonijiet jitqiesu li ntlaħqu jekk ikun hemm konformità mad-dispożizzjonijiet tal-paragrafi 5.3.1.4. u 8.2.3.1. rispettivament. Għall-emissjonijiet li jevaporaw, dawn il-kundizzjonijiet jitqiesu li ntlaħqu jekk ikun hemm konformità mad-dispożizzjonijiet tal-paragrafi 5.3.1.4. u 8.2.3.1. rispettivament.

5.1.2.1. Hu projbit l-użu ta’ mekkaniżmu ta' diżattivazzjoni.

Il-ftuħ tal-bokki tat-tankijiet tal-petrol

5.1.3.1. Skond il-paragrafu 5.1.3.2., l-ftuħ tal-bokki tat-tank tal-petrol għandu jkun iddisinjat b’tali mod li ma jħallix li t-tank jimtela min-nozzle tal-pajp tal-petrol li għandha dijametru estern ta’ 23,6 mm jew akbar.

Il-paragrafu 5.1.3.1. m’għandux japplika għall-vetturi li għalihom jiġu sodisfatti ż-żewġ kundizzjonijiet li ġejjin, jiġifieri:

5.1.3.2.1. il-vettura hi ddisinjata u mibnija b’tali mod li l-ebda mekkaniżmu ddisinjat biex jikkontrolla l-emissjonijiet ta’ sustanzi li jniġġsu tal-gass m’għandu jkun affettwat ħażin mill-petrol biċ-ċomb, u;

5.1.3.2.2. il-vettura għandha mmarkat fuqha f’post fejn jidher, b’mod li jinqara sew u ma jitħassrx is-simbolu għall-petrol mingħajr ċomb, speċifikat f’ISO 2575:1982, f’pożizzjoni li jaraha mall-ewwel min ikun qed jimla t-tank tal-petrol. Jista’ jkun hemm marki oħra.

Għandu jkun hemm dispożizzjoni biex tipprevjeni li jkun hemm emissjonijiet li jevaporaw żejda u fjuwil li jaqa’ minħabba li ma jkunx hemm tapp fit-tank tal-fjuwil.

Dan jista’ jintlaħaq billi jintuża' wieħed minn dawn li ġejjin:

5.1.4.1. tapp tat-tank tal-fjuwil, li jinfetaħ u jingħalaq awtomatikament, li ma jistax jitneħħa,

5.1.4.2. karatteristiċi fid-disinn li jevitaw li jkun hemm emissjonijiet li jevaporaw żejda f'każ li ma jkunx hemm tapp fit-tank tal-fjuwil,

5.1.4.3. kull dispożizzjoni oħra li jkollha l-istess effett. Xi eżempji jistgħu jinkludu, iżda mhux bilfors dawn biss, tapp tat-tank marbut b’ħabel, tapp tat-tank marbut b’katina jew billi tintuża’ l-istess ċavetta biex issakkar it-tank bħal dik użata biex tixgħel il-vettura. F’dan il-każ, iċ-ċavetta tista’ titneħħa biss mit-tapp tat-tank meta jkun fil-pożizzjoni msakkra.

Dispożizzjonijiet għal sistema ta’ sigurtà elettronika

5.1.5.1. Kull vettura li għandha kompjuter li jikkontrolla l-emissjonijiet għandu jkollha karatteristiċi li jżommu milli jsiru modifikazzjonijiet, ħlief kif awtorizzat mill-fabbrikant. Il-fabbrikant għandu jawtorizza modifikazzjonijiet jekk dawn il-modifikazzjonijiet huma meħtieġa biex issir dijanjożi, servizz, spezzjoni, modifikazzjoni biex isiru bidliet jew tiswija tal-vettura. Kull kowds tal-kompjuter li jista’ jerġgħu jiġu pprogrammati jew parametri tat-tħaddim għandhom ikunu magħmula b’tali mod li ma jkunx jista’ jsir tbagħbis tagħhom u jkollhom livell ta’ protezzjoni talanqas tajjeb daqs id-dispożizzjonijiet f’ISO DIS 15031-7, bid-data t'Ottubru 1998 (SAE J2186 bid-data t’Ottubru 1996), dejjem jekk it-tpartit tas-sikurezza jsir billi jintużaw il-protokolli u l-konnettur dijanjostiku kif preskritt fil-paragrafu 6.5. ta' l-Anness II, l-Appendiċi 1. Kull ċippa tal-kalibrar tal-memorja li tista' titneħħa għandha titqiegħed b'mod sikur, magħluqa ġo kontenitur issiġġillat jew protetta permezz ta' algoritmi elettroniċi u m'għandhomx jinbidlu mingħajr ma jintużaw għodod u proċeduri speċjalizzati.

5.1.5.2. Parametri tat-tħaddim ta’ magna kkowdjata bil-kompjuter m’għandhomx jinbidlu mingħajr ma jintużaw għodod u proċeduri speċjalizzati (eż. komponenti tal-kompjuter issaldjati jew magħluqa f’kontenituri jew f’għeluq tal-kompjuter issiġġillat (jew issaldjat).

5.1.5.3. Fil-każ tal-pompi mekkaniċi li jinjettaw il-fjuwil imwaħħla mal-magni li jaħdmu bil-kompressjoni, il-fabbrikanti għandhom jieħdu passi biżżejjed biex jaraw li ma jkunx jista’ jsir tbagħbis mas-setting li jwassal il-fjuwil massimu waqt li vettura tkun qed taħdem.

5.1.5.4. Il-fabbrikanti jistgħu japplikaw għal eżenzjoni minn dawn ir-rekwiżiti lill-awtorità li toħroġ l-approvazzjoni fuq dawk il-vetturi li x'aktarx ma jkollhomx bżonn protezzjoni. Il-kriterji li se tevalwa l-awtorità li tapprova meta tqis l-eżenzjoni se jinkludu, iżda mhux bilfors huma biss, iċ-ċippi li jaħdmu li jeżistu bħalissa, il-kapaċità għolja ta’ kif taħdem il-vettura u l-volum tal-bejgħ previst tal-vettura.

5.1.5.5. Il-fabbrikanti li jużaw sistemi ta' kowds tal-kompjuter programmabbli (eż. Memorja li Tinqara Biss Programmabbli li Titħassar b'Mod Elettriku, EEPROM) m'għandhomx iħallu li jsir programmar mill-ġdid mhux awtorizzat. Il-fabbrikanti għandhom jinkludu strateġiji avvanzati biex jipproteġu milli jsir tbagħbis u karatteristiċi li jipproteġu milli ssir kitba li jeħtieġu aċċess elettroniku għal kompjuter f’post ieħor li jieħu ħsiebu l-fabbrikant. Metodi li jagħtu livell xieraq ta' protezzjoni mit-tbagħbis se jkunu approvati mill-awtorità.

5.1.6. Għandu jkun possibbli li l-vettura tiġi spezzjonata biex ikun magħruf jekk hix tajba għat-triq sabiex ikun determinat kif qed taħdem skond dejta miġbura bi qbil mal-paragrafu 5.3.7. ta’ dan ir-Regolament. Jekk din l-ispezzjoni tirrikjedi proċedura speċjali, din għandha tkun imniżżla fil-manwal dwar is-servis (jew mezz ta’ komunikazzjoni ekwivalenti). Din il-proċedura speċjali m’għandhiex teħtieġ l-użu ta’ tagħmir speċjali barra dak provdut mal-vettura

5.2. Proċedura tat-test

Tabella 1 tindika d-diversi possibiltajiet għall-approvazzjoni tat-tip ta’ vettura.

5.2.1. Vetturi li fih magni positive ignition u vetturi elettriċi ibridi mgħammra b’magni positive ignition għandhom ikunu sottoposti għat-testijiet li ġejjin:

Tip I (li jivverifika l-emissjonijiet medji ta’ l-egżost wara startjatura kiesħa),

Tip II (l-emissjoni tal-monossidu karboniku meta ma tkunx fuq ger),

Tip III (l-emissjoni tal-gassijiet tal-crankcase),

Tip IV (emissjonijiet li jevaporaw),

Tip V (id-durabbilità tal-mekkaniżmi ta’ kontra t-tniġġis),

Tip VI (li jivverifika t-temperatura ambjentali baxxa medja ta' l-emissjonijiet ta’ l-egżost tal-monossidu karboniku u ta' l-idrokarbon wara startjatura kiesħa,

Test OBD.

5.2.2. Vetturi li għandhom magna positive ignition u vetturi elettriċi ibridi mgħammra b’magni positive ignition li jieħdu fjuwil LPG jew NG (fjuwil wieħed jew żewġ fjuwils) għandhom ikunu sottoposti għat-testijiet li ġejjin (skond it-Tabella 1):

Tip I (li jivverifika l-emissjonijiet medji ta’ l-egżost wara startjatura kiesħa),

Tip II (l-emissjonijiet tal-monossidu karboniku meta ma tkunx fuq ger),

Tip III (l-emissjonijiet tal-gassijiet tal-crankcase),

Tip IV (emissjonijiet li jevaporaw), fejn japplika,

Tip V (id-durabbilità tal-mekkaniżmi ta’ kontra t-tniġġis),

Tip VI (li jivverifika t-temperatura ambjentali baxxa medja ta’ l-emissjonijiet ta’ l-egżost tal-monossidu karboniku u ta’ l-idrokarbon wara startjatura kiesħa), fejn japplika,

Test OBD, fejn japplika.

5.2.3. Vetturi li fihom magni li jaħdmu bil-kompressjoni u vetturi elettriċi ibridi mgħammra b’magni li jaħdmu bil-kompressjoni għandhom ikunu sottoposti għat-testijiet li ġejjin:

Tip I (li jivverifika l-emissjonijiet medji ta’ l-egżost wara startjatura kiesħa)

Tip V (id-durabbilità tal-mekkaniżmi li jikkontrollaw ta’ kontra t-tniġġis)

u, fejn japplika, test OBD.

Tabella 1

Rotot differenti għall-approvazzjoni tat-tip u għall-estensjonijiet

Test ta’ l-approvazzjoni tat-tip Vetturi li fihom magni positive ignition fil-kategoriji M u N Vetturi li jaħdmu b'magni li jaħdmu bil-kompressjoni fil-kategoriji M1 u N1 vetturi li jieħdu l-petrol vetturi li jieħdu żewġ tipi ta’ fjuwil vetturi li jieħdu tip wieħed ta’ fjuwil Tip I Iva (piż massimu ≤ 3,5 t) Iva (test biż-żewġ tipi ta’ fjuwil) (piż massimu ≤ 3,5 t) Iva (piż massimu ≤ 3,5 t) Iva (piż massimu ≤ 3,5 t) Tip II Iva Iva (test biż-żewġ tipi ta’ fjuwil) Iva — Tip III Iva Iva (test bil-petrol biss) Iva — Tip IV Iva (piż massimu ≤ 3,5 t) Iva (test bil-petrol biss) (piż massimu ≤ 3,5 t) — — Tip V Iva (piż massimu ≤ 3,5 t) Iva (test bil-petrol biss) (piż massimu ≤ 3,5 t) Iva (piż massimu ≤ 3,5 t) Iva (piż massimu ≤ 3,5 t) Tip VI Iva (piż massimu ≤ 3,5 t) Iva (piż massimu ≤ 3,5 t) (test bil-petrol biss) — — Estensjoni Paragrafu 7. Paragrafu 7. Paragrafu 7. Paragrafu 7.; M2 u N2 b’piż ta’ referenza ≤ 2 840 kg. Dijanjostiċi abbord Iva, skond il-paragrafu 11.1.5.1.1. jew 11.1.5.3. Iva, skond il-paragrafu 11.1.5.1.2. jew 11.1.5.3. Iva, skond il-paragrafu 11.1.5.1.2. jew 11.1.5.3. Iva, skond il-paragrafu 11.1.5.2.1. jew 11.1.5.2.2. jew 11.1.5.2.3. jew 11.1.5.3.

5.3. Deskrizzjoni tat-testijiet

Test tat-Tip I (Simulazzjoni ta' l-emissjonijiet medji ta’ l-egżost wara startjatura kiesħa).

5.3.1.1. Figura 1 turi r-rotot għat-test tat- Tip I. Dan it-test għandu jsir fuq il-vetturi kollha msemmija fil-paragrafu 1., li għandhom piż massimu li ma jaqbiżx it-3.5 tunnellati.

Il-vettura titqiegħed fuq dajnamometru tax-xażi mgħammar b’mezz li jissimula l-piż u l-inerzja.

Test li jdum b'kollox 19-il minuta u 40 sekonda, maqsum f'żewġ partijiet, Waħda u Tnejn, isir mingħajr waqfien. Perjodu li fih ma jittiħdux kampjuni twal ta' mhux aktar minn 20 sekonda jista’ jiddaħħal, bil-kunsens tal-fabbrikant, bejn it-tmiem ta' L-Ewwel Parti u l-bidu tat-Tieni Parti sabiex jiffaċilita l-aġġustament tat-tagħmir tat-test.

5.3.1.2.1.1. Vetturi li jieħdu fjuwil LPG jew NG għandhom ikunu ttestjati bit-test tat-Tip I għal varjazzjoni fil-kompożizzjoni ta’ l-LPG jew l-NG, kif stipulat fl-Anness 12. Vetturi li jistgħu jieħdu jew petrol jew LPG jew NG għandhom ikunu ttestjati fuq iż-żewġ fjuwils, bit-testijiet fuq l-LPG jew l-NG isiru għall-varjazzjoni fil-kompożizzjoni ta’ l-LPG jew l-NG, kif stipulat fl-Anness 12.

5.3.1.2.1.2. Minkejja r-rekwiżit tal-paragrafu 5.3.1.2.1.1., vetturi li jistgħu jieħdu jew petrol jew fjuwil tal-gass, iżda fejn is-sistema tal-petrol hi mwaħħla biss għal finijiet ta' emerġenza jew biex tistartja biss u li t-tank tal-petrol ma jistax jesa' aktar minn 15-il litru petrol se jitqiesu għat-test ta' Tip I bħala vetturi li jistgħu jaħdmu biss bil-fjuwil tal-gass.

5.3.1.2.2. L-Ewwel Parti tat-test hi magħmula minn erba’ ċikli urbani elementari. Kull ċiklu urban elementari fih ħmistax-il fażi (meta ma tkunx fuq ger, b’aċċelerazzjoni, b’veloċità stabbli, tnaqqis fl-aċċelerazzjoni, eċċ.).

5.3.1.2.3. It-Tieni Parti tat-test hi magħmula minn ċiklu wieħed extra urban. Iċ-ċiklu extra urban hu magħmul minn 13-il fażi (meta ma tkunx fuq ger, bl-aċċelerazzjoni, b’veloċità stabbli, bit-tnaqqis fl-aċċelerazzjoni, eċċ.).

5.3.1.2.4. Waqt it-test, il-gassijiet ta’ l-egżost jitnaqqsu fil-konċentrazzjoni u kampjun proporzjonali jinġabar f’basket wieħed jew aktar. Il-gassijiet ta’ l-egżost tal-vettura ttestjata jitnaqqsu fil-konċentrazzjoni, jittieħed kampjun minnhom u jiġu analizzati, skond il-proċedura deskritta hawn taħt, u l-volum totali ta’ l-egżost imnaqqas fil-konċentrazzjoni jiġi mkejjel. Mhux biss l-emissjonijiet tal-monossidu karboniku, l-idrokarbon u l-ossidu nitroġeniku jiġu rrekordjati iżda wkoll l-emissjonijiet tas-sustanza li tniġġes tal-partikuli separati minn vetturi mgħammra b’magni li jaħdmu bil-kompressjoni.

5.3.1.3. It-test isir permezz tal-proċedura deskritta fl-Anness 4. Il-metodi użati biex jiġbru u janalizzaw il-gassijiet u biex ineħħu u jiżnu l-partikuli separati għandhom ikunu kif preskritt.

Skond ir-rekwiżiti tal-paragrafu 5.3.1.5. it-test għandu jiġi mtenni tliet darbiet. Ir-riżultati jiġu multiplikati bil-fatturi xierqa ta’ deterjorament miksuba mill-paragrafu 5.3.6. u, fil-każ ta' sistemi li jirriġeneraw perjodikament kif imfisser fil-paragrafu 2.20., ikunu multiplikati wkoll bill-fatturi K1 miksuba mill-Anness 13. Il-piżijiet li jirriżultaw mill-emissjonijiet tal-gass u, fil-każ ta’ vetturi mgħammra b’magni li jaħdmu bil-kompressjoni, il-piż tal-partikuli separati miksuba f’kull test għandu jkun inqas mil-limiti indikati fit-tabella t'hawn taħt:

Valuri ta' limitu

Piż ta’ referenza (RW) (kg) Piż tal-monossidu karboniku (CO) Piż ta’ l-idrokarbons (HC) Piż ta’ l-ossidi tan-nitroġenu (NOx) Piż ta’ l-idrokarbons u l-ossidi tan-nitroġenu flimkien (HC + NOx) Piż tal-partikuli separati (4) (PM) L1 (g/km) L2 (g/km) L3 (g/km) L2 + L3 (g/km) L4 (g/km) Kategorija Klassi Petrol Diżil Petrol Diżil Petrol Diżil Petrol Diżil Diżil A(2000) M (5) — Kollha 2,3 0,64 0,20 — 0,15 0,50 — 0,56 0,05 N1 (6) I RW ≤ 1 305 2,3 0,64 0,20 — 0,15 0,50 — 0,56 0,05 II 1 305 < RW ≤ 1 760 4,17 0,80 0,25 — 0,18 0,65 — 0,72 0,07 III 1 760 < RW 5,22 0,95 0,29 — 0,21 0,78 — 0,86 0,10 B(2005) M (5) — Kollha 1,0 0,50 0,10 — 0,08 0,25 — 0,30 0,025 N1 (6) I RW ≤ 1 305 1,0 0,50 0,10 — 0,08 0,25 — 0,30 0,025 II 1 305 < RW ≤ 1 760 1,81 0,63 0,13 — 0,10 0,33 — 0,39 0,04 III 1 760 < RW 2,27 0,74 0,16 — 0,11 0,39 — 0,46 0,06

5.3.1.4.1. Minkejja r-rekwiżiti tal- paragrafu 5.3.1.4., għal kull sustanza li tniġġes jew taħlita ta’ sustanzi li jniġġsu, wieħed mit-tliet piżijiet li jirriżultaw jista’ jeċċedi, b'mhux aktar minn 10 fil-mija, il-limitu preskritt, dejjem jekk il-medja aritmetika tat-tliet riżultati hi taħt il-limitu preskritt. Fejn il-limiti preskritti jiġu maqbuża għal aktar minn sustanza li tniġġes wieħed, ma tagħmilx differenza jekk dan jiġrix fl-istess test jew f'testijiet differenti.

5.3.1.4.2. Meta t-testijiet isiru bil-fjuwils tal-gass, il-piż li joħroġ mill-emissjonijiet tal-gass għandu jkun inqas mil-limiti għall-vetturi li għandhom magna petrol imsemmija fit-tabella t’hawn fuq.

In-numru ta’ testijiet preskritti fil-paragrafu 5.3.1.4. jiġi mnaqqas fil-kundizzjonijiet imfissra hawn wara, fejn V1 huwa r-riżultat ta’ l-ewwel test u V2 huwa r-riżultat tat-tieni test għal kull sustanza li tniġġes jew għall-emissjoni taż-żewġ sustanzi li jniġġsu soġġetti għal limitazzjoni.

5.3.1.5.1. Test wieħed biss isir jekk ir-riżultat miksub għal kull sustanza li tniġġes jew għall-emissjoni mħallta taż-żewġ sustanzi li jniġġsu soġġetti għal limitazzjoni, hi inqas minn jew daqs 0,70 L (jiġifieri V1 ≤ 0.70 L).

5.3.1.5.2. Jekk ir-rekwiżit tal- paragrafu 5.3.1.5.1. ma jiġix sodisfatt, isiru biss żewġ testijiet jekk, għal kull sustanza li tniġġes jew għall-emissjoni mħallta taż-żewġ sustanzi li jniġġsu soġġetti għal limitazzjoni, jintlaħqu l-ħtiġijiet li ġejjin:

V1 ≤ 0,85 L u V1 + V2 ≤ 1,70 L u V2 ≤ L.

Test tat-Tip II (Test ta’ l-emissjonijiet tal-monossidu karboniku meta ma tkunx fuq ger)

Dan it-test isir fuq il-vetturi kollha li għandhom magni positive ignition li għandhom piż massimu li jeċċedi t-3,5 tunnellati.

5.3.2.1.1. Vetturi li jistgħu jieħdu fjuwil jew petrol jew LPG jew NG għandhom ikunu ttestjati fit-test tat-Tip II fuq iż-żewġ fjuwils.

5.3.2.1.2. Minkejja r-rekwiżit tal-paragrafu 5.3.2.1.1., vetturi li jieħdu kemm petrol kif ukoll fjuwil tal-gass, iżda fejn is-sistema tal-petrol hi mwaħħla biss għal skopijiet ta’ emerġenza jew biex tistartja biss u t-tank tal-petrol ma jistax jesa' aktar minn 15-il litru petrol se jitqiesu għat-test ta’ Tip II bħala vetturi li jistgħu jaħdmu biss bil-fjuwil tal-gass.

5.3.2.2. Meta ttestjat skond Anness 5, il-kontenut tal-monossidu karboniku bil-volum tal-gassijiet ta’ l-egżost li joħorġu bil-magna meta mhux fuq ger m'għandhomx jaqbżu 3.5 fil-mija fis-setting speċifikat mill-fabbrikant u m'għandhomx jaqbżu 4.5 fil-mija fil-firxa ta' aġġustamenti speċifikati f'dan l-anness.

Test tat-Tip III (li jivverifika l-emissjonijiet tal-gassijiet tal-crankcase)

Dan it-test għandu jsir fuq il-vetturi kollha msemmija fil-paragrafu 1. ħlief dawk li għandhom magni li jaħdmu bil-kompressjoni.

5.3.3.1.1. Il-vetturi li jistgħu jieħdu kemm petrol kif ukoll fjuwil LPG jew NG għandhom ikunu ttestjati fit-test tat-Tip III fuq il-petrol biss.

5.3.3.1.2. Minkejja r-rekwiżit tal-paragrafu 5.3.3.1.1., vetturi li jistgħu jieħdu kemm petrol kif ukoll fjuwil tal-gass, iżda fejn is-sistema tal-petrol hi mwaħħla biss għal skopijiet ta' emerġenza jew biex tistartja biss u fejn it-tank tal-petrol ma jesax aktar minn 15-il litru petrol se jitqiesu għat-test ta' Tip III bħala vetturi li jistgħu jaħdmu bi fjuwil tal-gass biss.

Meta ttestjata skond l-Anness 6, is-sistema ta' ventilazzjoni tal-crankcase tal-magna m'għandhiex tħalli li jkun hemm l-ebda emissjonijiet tal-gassijiet tal-crankcase fl-atmosfera.

Figura 1

Flow chart għall-approvazzjoni tat-tip ta’ Tip I

(ara l-paragrafu 5.3.1.)

Test tat-Tip IV (Determinazzjoni ta’ l-emissjonijiet li jevaporaw)

Dan it-test għandu jsir fuq il-vetturi kollha msemmija fil-paragrafu 1. barra dawk il-vetturi li għandhom magni li jaħdmu bil-kompressjoni, vetturi li jieħdu l-LPG jew l-NG u dawk il-vetturi li għandu piż massimu akbar minn 3 500 kg.

5.3.4.1.1. Vetturi li jistgħu jieħdu kemm petrol kif ukoll LPG jew NG għandhom ikunu ttestjati fit-test tat-Tip IV fuq il-petrol biss.

5.3.4.2. Meta ttestjati skond l-Anness 7, l-emissjonijiet li jevaporaw għandhom ikunu inqas minn 2g/test.

Test tat-Tip VI (Li jivverifika t-temperatura ambjentali baxxa medja ta’ l-emissjonijiet ta’ l-egżost tal-monossidu karboniku u ta’ l-idrokarbon wara startjatura kiesħa).

Dan it-test għandu jsir fuq il-vetturi kollha M1 u N1 fil-Klassi I mgħammra b’magna positive ignition, ħlief vetturi ddisinjati biex iġorru aktar minn sitta min-nies u vetturi li l-piż massimu tagħhom jeċċedi l-2 500 kg.

5.3.5.1.1. Il-vettura titqiegħed fuq dajnamometru tax-xażi mgħammar b’mezz ta' simulazzjoni tal-piż u ta’ l-inerzja.

5.3.5.1.2. It-test hu magħmul mill-erba’ ċikli tas-sewqan urbani elementari ta’ l-Ewwel Parti tat-test tat-Tip I. It-test ta’ l-Ewwel Parti hu deskritt fl-Anness 4, l-Appendiċi 1 u mfisser fil-figuri 1/, 1/2 u 1/3 ta' l-Appendiċi. It-test tat-temperatura ambjentali baxxa li jdum total ta’ 780 sekonda għandu jsir mingħajr waqfien u jibda hekk kif tistartja l-magna.

5.3.5.1.3. It-test tat-temperatura ambjentali baxxa għandu jsir f’temperatura ambjentali tat-test ta’ 266 K (–7 °C). Qabel ma jsir it-test, il-vetturi tat-test għandhom ikunu kkundizzjonati b’mod uniformi biex ikun żgurat li r-riżultati tat-test ikunu jistgħu jerġgħu jinkisbu. L-ikkundizzjonar u proċeduri oħra tat-test isiru kif deskritt fl-Anness 8.

5.3.5.1.4. Waqt it-test, il-gassijiet ta’ l-egżost jitnaqqsu fil-konċentrazzjoni u jinġabar kampjun proporzjonali. Il-gassijiet ta’ l-egżost tal-vettura ttestjata jitnaqqsu fil-konċentrazzjoni, jittieħed kampjun u jiġu analizzati, skond il-proċedura deskritta fl-Anness 8, u l-volum totali ta’ l-egżost nieqes fil-konċentrazzjoni jiġi mkejjel. Il-gassijiet ta’ l-egżost imnaqqsa fil-konċentrazzjoni jiġu analizzati għall-monossidu karboniku u għall-idrokarbons.

Skond il-ħtiġijiet fil-paragrafi 5.3.5.2.2. u 5.3.5.3. it-test għandu jsir tliet darbiet. Il-piż li joħroġ mill-emissjoni tal-monossidu karboniku u ta’ l-idrokarbon għandu jkun inqas mil-limiti murija fit-tabella t'hawn taħt:

Temperatura tat-test Monossidu karboniku L1 (g/km) Idrokarbons L2 (g/km) 266 K (–7 °C) 15 18

5.3.5.2.1. Minkejja r-rekwiżiti tal-paragrafu 5.3.5.2., għal kull sustanza li tniġġes, mhux aktar minn wieħed mit-tliet riżultati miksuba jista’ jeċċedi l-limitu preskritt b’aktar minn 10 fil-mija, dejjem jekk il-valur tal-medja aritmetika tat-tliet riżultati hi taħt il-limitu preskritt. Fejn il-limiti preskritti jinqabżu għal aktar minn sustanza li tniġġes wieħed, ma tagħmilx differenza jekk dan jiġrix fl-istess test jew f'testijiet differenti.

5.3.5.2.2. In-numru ta’ testijiet preskritti fil-paragrafu 5.3.5.2. jista’, fuq it-talba tal-fabbrikant, jiżdied għal 10 jekk il-medja aritmetika ta’ l-ewwel tliet riżultati hi inqas minn 110 fil-mija tal-limitu. F’dan il-każ, il-ħtieġa wara t-testjar tkun biss li l-medja aritmetika ta’ l-10 riżultati kollha għandha tkun inqas mill-valur li jillimita.

In-numru ta’ testijiet preskritti fil-paragrafu 5.3.5.2. jista’ jitnaqqas skond il-paragrafi 5.3.5.3.1. u 5.3.5.3.2.

5.3.5.3.1. Test wieħed biss isir jekk ir-riżultat miksub għal kull sustanza li tniġġes ta’ l-ewwel test hu inqas minn jew daqs 0,70 L.

5.3.5.3.2. Jekk ir-rekwiżit tal-paragrafu 5.3.5.3.1. ma jiġix sodisfatt, żewġ testijiet biss isiru jekk għal kull sustanza li tniġġes ir-riżultat ta’ l-ewwel test hu inqas minn jew daqs 0,85 L u t-total ta’ l-ewwel żewġ riżultati hu inqas minn jew daqs 1,70 L u r-riżultat tat-tieni test hu inqas minn jew ugwali għal L.

(V1 ≤ 0,85 L u V1 + V2 ≤ 1,70 L u V2 ≤ L).

Test tat-Tip V (Id-durabbilità tal-mekkaniżmi ta’ kontra t-tniġġis)

Dan it-test għandu jsir fuq il-vetturi kollha msemmija fil-paragrafu 1 li għalihom jgħodd it-test speċifikat fil-paragrafu 5.3.1. It-test jirrappreżenta test ta’ deterjorament ta’ 80 000 kilometru skond il-programm deskritt fl-Anness 9 fuq korsa tat-test, fit-triq jew fuq dajnamometru tax-xażi.

5.3.6.1.1. Vetturi li jistgħu jieħdu petrol kif ukoll fjuwil LPG jew NG għandhom ikunu ttestjati fit-test tat-Tip V fuq il-petrol biss. F’dak il-każ il-fattur tad-deterjorament li jinsab fil-petrol mingħajr ċomb għandu jitqies ukoll għal-LPG jew għall-NG.

5.3.6.2. Minkejja r-rekwiżit tal-paragrafu 5.3.6.1., fabbrikant jista’ jagħżel li jintużaw il-fatturi ta’ deterjorament mit-tabella li ġejja bħala alternattiva għat-testjar fil-paragrafu 5.3.6.1.

Fatturi tad-deterjorament Sustanza li tniġġes CO HC NOx HC + NOx (7) Partikuli Kategorija tal-Magna Magna li taħdem b’mod pożittiv 1,2 1,2 1,2 — — Magna li taħdem bil-kompressjoni 1,1 — 1 1 1,2

Fuq talba tal-fabbrikant, is-servizz tekniku jista’ jagħmel it-test tat-Tip I qabel ma jkun tlesta t-test tat-Tip V billi jintużaw il-fatturi tad-deterjorament imsemmija fit-tabella t’hawn fuq. Meta jitlesta t-test tat-Tip V, is-servizz tekniku jista’ mbagħad jemenda r-riżultati ta’ l-approvazzjoni tat-tip imniżżla fl-Anness 2 billi jibdel il-fatturi ta' deterjorament fit-tabella t'hawn fuq ma' dawk imkejla fit-test tat-Tip V.

5.3.6.3. Il-fatturi tad-deterjorament jiġu determinati billi tintuża’ jew il-proċedura fil-paragrafu 5.3.6.1. jew il-valuri fit-tabella fil-paragrafu 5.3.6.2. Il-fatturi jintużaw biex jistabilixxu l-konformità mar-rekwiżiti tal-paragrafi 5.3.1.4. u 8.2.3.1.

Dejta dwar l-emissjoni meħtieġa għat-testjar dwar jekk il-vettura hix tajba għat-triq

5.3.7.1. Dan ir-rekwiżit japplika għall-vetturi kollha li fihom magna positive ignition li għalihom hi mfittxa l-approvazzjoni tat-tip skond din l-emenda.

5.3.7.2. Meta ttestjati skond l-Anness 5 (test tat-Tip II) meta qed taħdem normali mhux fuq ger:

(a) il-kontenut tal-monossidu karboniku bil-volum tal-gassijiet ta’ l-egżost li joħorġu għandu jkun irrekordjat,

(b) il-veloċità tal-magna waqt it-test għandha tittieħed, inkluż xi tolleranzi.

5.3.7.3. Meta ttestjati b’veloċità “għolja mhux fuq ger” (jiġifieri > 2 000 min.–1)

(a) il-kontenut tal-monossidu karboniku bil-volum tal-gassijiet ta’ l-egżost li joħorġu għandu jkun irrekordjat,

(b) il-valur Lambda (*) għandu jkun irrekordjat.

(ċ) il-veloċità tal-magna waqt it-test għandha tkun irrekordjata, inkluż xi tolleranzi.

(*) Il-valur Lambda għandu jkun ikkalkulat billi tintuża’ l-ekwazzjoni simplifikata Brettschneider kif ġej:

fejn:

[] = Konċentrazzjoni fil-mija fil-volum K1 = Il-fattur tal-konverżjoni mill-kejl NDIR għall-kejl FID (mogħti mill-fabbrikant ta’ l-apparat tal–kejl) Hcv = Il-proporzjon atomiku ta’ l-idroġenu għall-karbonju — għall-petrol 1,73 — għal-LPG 2,53 — għall-NG 4,0 Ocv = Proporzjon atomiku ta’ l-ossiġnu għall-karbonju — għall-petrol 0,02 — għal-LPG 0,0 — għall-NG 0,0

5.3.7.4. It-temperatura taż-żejt tal-magna meta jsir it-test għandha titkejjel u tkun rekordjata.

5.3.7.5. It-tabella fl-oġġett 17 fil-lista għal Anness 2 għandha timtela.

5.3.7.6. Il-fabbrikant għandu jikkonferma l-preċiżjoni tal-valur Lambda rrekordjat meta l-approvazzjoni tat-tip fil-paragrafu 5.3.7.3. tkun meqjusa rappreżentattiva tal-vetturi tipiċi tal-produzzjoni fi żmien 24 xahar mid-data ta’ l-għoti ta' l-approvazzjoni tat-tip mill-awtorità kompetenti. Għandha ssir evalwazzjoni abbażi tas-servejs u l-istudji tal-vetturi tal-produzzjoni.

5.3.8. Test — OBD

Dan it-test għandu jsir fuq il-vetturi kollha msemmija fil-paragrafu 1. Il-proċedura tat-test deskritta fl-Anness 11, il-paragrafu 3. għandha tiġi segwita.

6. MODIFIKAZZJONIJIET TAT-TIP TA' VETTURA

Kull modifikazzjoni tat-tip ta’ vettura għandha tkun mgħarrfa lid-dipartiment amministrattiv li approva t-tip ta' vettura. Id-dipartiment imbagħad jista’ jew:

6.1.1. iqis li l-modifikazzjonijiet magħmula x’aktarx ma jkollhomx effett negattiv kbir u li xorta waħda l-vettura xorta għadha tikkonforma mar-rekwiżit; jew

6.1.2. jirrikjedi li s-servizz tekniku responsabbli biex jagħmel it-testijiet jagħmel rapport ieħor dwar it-test.

6.2. Sew jekk tkun ikkonfermata jew miċħuda l-approvazzjoni, billi jkunu speċifikati t-tibdiliet, dawn għandhom jintbagħtu lill-Partijiet tal-Ftehim li japplikaw dan ir-Regolament permezz tal-proċedura speċifikata fil-paragrafu 4.3 t’hawn fuq.

6.3. L-awtorità kompetenti li toħroġ l-estensjoni ta’ l-approvazzjoni għandha tassenja numru tas-serje lill-estensjoni u tgħarraf b'dan lill-Partijiet l-oħra tal-Ftehim ta' l-1958 li japplikaw dan ir-Regolament permezz ta' formola ta' komunikazzjoni li tikkonforma mal-mudell fl-Anness 2 ta’ dan ir-Regolament.

7. ESTENSJONI TA’ L-APPROVAZZJONI

Fil-każ tal-modifikazzjonijiet ta’ l-approvazzjoni tat-tip skond dan ir-Regolament, id-dispożizzjonijiet speċjali li ġejjin għandhom japplikaw, jekk jgħoddu.

Estensjonijiet marbuta ma’ l-emissjonijiet ta’ l-egżost (Testijiet tat-Tip I, Tip II u Tip VI).

Tipi ta’ vetturi b’piżijiet ta’ referenza differenti

7.1.1.1. L-approvazzjoni mogħtija lill-vettura tat-tip tista’ tkun estiża biss għal tipi ta’ vetturi b’piż ta’ referenza li jeħtieġ l-użu taż-żewġ kategoriji ogħla li jmiss ta’ inerzja ekwivalenti jew xi kategorija ekwivalenti aktar baxxa ta’ inerzja.

7.1.1.2. Fil-każ ta’ vetturi fil-kategorija N1 u vetturi fil-kategorija M imsemmija fin-nota 2 tal-paragrafu 5.3.1.4., jekk il-piż ta’ referenza tal-vettura tat-tip li għaliha hi meħtieġa l-estensjoni ta’ l-approvazzjoni għandha bżonn l-użu ta’ inerzja ekwivalenti aktar baxxa minn dik użata għall-vettura tat-tip approvata diġa’, l-estensjoni ta’ l-approvazzjoni tingħata jekk il-piżijiet tas-sustanzi li jniġġsu miksuba mill-vettura diġa’ approvata huma fi ħdan il-limiti preskritti għall-vettura li għaliha hi mitluba l-estensjoni ta’ l-approvazzjoni.

Tipi ta' vetturi bi proporzjonijiet tal-ger globali differenti

L-approvazzjoni mogħtija lil tip ta' vettura tista' taħt il-kundizzjonijiet li ġejjin tkun estiża għal tipi ta' vetturi li jvarjaw biss mit-tip approvat fir-rigward tal-proporzjonijiet ta’ l-ingranaġġ tagħhom:

7.1.2.1. Għal kull wieħed mill-proporzjonijiet ta’ ingranaġġ użat fit-test tat-Tip I u tat-Tip VI, jeħtieġ li jkun magħruf il-proporzjon,

fejn, b’veloċità tal-magna ta’ 1 000 min-1, V1 hija l-veloċità tat-tip ta’ vettura approvata u V2 hija l-veloċità tat-tip ta’ vettura li għaliha hi meħtieġa l-estensjoni ta' l-approvazzjoni.

7.1.2.2. Jekk, għal kull proporzjon tal-ger, E ≤ 8 fil-mija, l-estensjoni tingħata mingħajr ma jiġu mtennija t-testijiet tat-Tip I u tat-Tip VI.

7.1.2.3. Jekk, talanqas għal proporzjon wieħed tal-ger, E > 8 fil-mija u jekk għal kull proporzjon tal-ger E ±13 fil-mija t-test tat-Tip I u tat-Tip VI għandu jkun imtenni, iżda jista’ jsir f’laboratorju magħżul mill-fabbrikant dejjem fuq l-approvazzjoni tas-servizz tekniku. Ir-rapport tat-testijiet għandu jintbagħat lis-servizz tekniku responsabbli mit-testijiet ta' l-approvazzjoni tat-tip.

7.1.3. Tipi ta’ vetturi b'piżijiet ta' referenza differenti u proporzjonijiet globali ta’ ingranaġġ differenti

Approvazzjoni mogħtija għal tip ta’ vettura tista’ tkun estiża għal tipi ta’ vetturi li jvarjaw biss mit-tip approvat fir-rigward tal-piż ta’ referenza tagħhom u l-proporzjonijiet globali tagħhom ta’ ingranaġġ, dejjem jekk jiġu sodisfatti l-kundizzjonijiet kollha preskritti fil-paragrafi 7.1.1. u 7.1.2.

Nota: Meta vettura ġiet approvata skond il-paragrafi 7.1.1. sa 7.1.3., dik l-approvazzjoni ma tistax tkun estiża għal tipi oħra ta’ vetturi.

Emissjonijiet li jevaporaw (test tat-Tip IV)

Approvazzjoni mogħtija lil tip ta’ vettura mgħammra bis-sistema li tikkontrolla l-emissjonijiet li jevaporaw tista’ tkun estiża taħt il-kundizzjonijiet li ġejjin:

7.2.1.1. Il-prinċipju bażiku tal-kejl tal-fjuwil/arja (eż. injezzjoni f’punt wieħed, karburatur) għandu jkun l-istess.

7.2.1.2. Il-forma tat-tank tal-fjuwil u l-materjal tat-tank tal-fjuwil u tal-pajpijiet tal-likwidu tal-fjuwil għandhom ikunu identiċi. L-agħar każ tal-familja fir-rigward tas-sezzjoni trażversali u t-tul approssimattiv tal-pajp għandhom ikunu ttestjati. Is-servizz tekniku responsabbli mit-testijiet ta’ l-approvazzjoni tat-tip għandu jiddeċiedi jekk jiġux aċċettati s-separaturi tal-fwar/likwidu mhux identiċi. Il-volum tat-tank tal-fjuwil għandu jkun fil-firxa ta’ ±10 fil-mija. L-issettjar tal-valv li jtaffi l-pressjoni tat-tank għandu jkun identiku.

7.2.1.3. Il-metodu ta’ ħżin tal-fwar tal-fjuwil għandu jkun identiku, jiġifieri l-forma u l-volum tal-mekkaniżmu ta' l-ilqugħ, il-mezz tal-ħżin, it-tagħmir għat-tindif ta' l-arja (jekk użat biex jikkontrolla l-emissjonijiet li jevaporaw), eċċ.

7.2.1.4. Il-volum tal-fjuwil fit-tazza tal-karburatur għandu jkun fil-firxa ta’ ±10 millilitri.

7.2.1.5. Il-metodu tat-tindif tal-fwar maħżun għandu jkun identiku (eż. billi tgħaddi l-arja, punt fejn tistartja jew jitnaddaf il-volum waqt iċ-ċiklu tas-sewqan).

7.2.1.6. Il-metodu tas-siġillar u ventilazzjoni tas-sistema li tkejjel il-fjuwil għandu jkun identiku.

7.2.2. Noti oħra:

(i) jistgħu jintużaw magni ta’ daqsijiet differenti;

(ii) jistgħu jintużaw magni b’saħħiet differenti;

(iii) jistgħu jintużaw gerboksis awtomatiċi u manwali, li jingranaw fuq żewġ u erba’ roti;

(iv) jistgħu jintużaw stili ta’ bodi differenti:

(v) jistgħu jintużaw roti u tajers ta’ daqsijiet differenti;

Id-durabbilità tal-mekkaniżmi ta’ kontra t-tniġġis (test tat-Tip V)

Approvazzjoni mogħtija lil tip ta’ vettura tista’ tkun estiża għal tipi differenti ta’ vetturi, dejjem jekk is-sistema mħallta li tikkontrolla l-magna/tniġġis hi l-istess bħal dik tal-vettura li ġiet approvata diġa'. Għal dan il-għan, dawk it-tipi ta’ vetturi li l-parametri tagħhom deskritti hawn taħt huma identiċi jew jibqgħu fil-valuri ta' limitu preskritti huma meqjusa li jappartjenu għall-istess sistema ta’ kontroll imħallta tal-magna/tniġġis.

7.3.1.1. Magna:

— numru ta’ ċilindri,

— kapaċità tal-magna (±15 fil-mija),

— il-konfigurazzjoni tal-blokka taċ-ċilindru,

— numru ta’ valvs,

— sistema tal-fjuwil,

— tip ta’ sistema li tkessaħ,

— il-proċess kombustibbli,

— id-dimensjonijiet miċ-ċentru saċ-ċentru tat-toqba taċ-ċilindru.

7.3.1.2. Sistema li tikkontrolla t-tniġġis:

— Converters katalitiċi: — numru ta’ converters katalitiċi u elementi, — id-daqs u l-għamla tal-converters katalitiċi (volum tal-blokka tal-konkos ±10 fil-mija), — tip ta’ attività katalitika (ossidazzjoni, tliet direzzjonijiet, …), — tagħbija tal-metall prezzjuż (identiku jew ogħla), — proporzjon tal-metall prezzjuż (±15 fil-mija), — is-sottostrata (struttura u materjal), — id-densità taċ-ċellola, — tip ta’ kisi għall-converter(s) katalitiċi, — fejn jinsabu l-converters katalitiċi (l-pożizzjoni u d-dimensjoni fis-sistema ta’ l-egżost, li ma joħolqux varjazzjoni fit-temperatura ta' aktar minn 50 K fid-daħla tal-converter katalitiku). Din il-varjazzjoni fit-temperatura għandha tkun iċċekkjata taħt kundizzjonijiet stabbilizzati b’veloċità ta’ 120 km/h u l-issettjar tat-tagħbija tat-test tat-Tip I.

— L-injezzjoni ta’ l-arja: — bit-tip jew mingħajru — (pulsair, pompi ta’ l-arja, …).

— Ċirkolazzjoni mill-ġdid tal-gass ta’ l-egżost (EGR): — biha jew mingħajrha.

7.3.1.3. Kategorija ta’ l-inerzja: iż-żewġ kategoriji ta’ l-inerzja eżatt fuq u kull kategorija ta’ inerzja taħt.

7.3.1.4. It-test tad-durabbilità jista’ jintlaħaq billi tintuża’ vettura, stil tal-bodi, gerboks (awtomatika jew manwali) u daqs tar-roti jew tajers tagħha li huma differenti minn dawk tat-tip ta’ vettura li għaliha tinħtieġ l-approvazzjoni tat-tip.

Dijanjostiċi abbord

7.4.1. Approvazzjoni mogħtija lil tip ta’ vettura fir-rigward tas-sistema OBD tista’ tkun estiża għal tipi differenti ta’ vetturi mill-istess familja ta' vetturi OBD kif deskritt fl-Anness 11, l-Appendiċi 2. Is-sistema li tikkontrolla l-emissjonijiet tal-magna għandha tkun identika bħal dik tal-vettura approvata diġa' u tikkonforma mad-deskrizzjoni tal-familja tal-magni OBD imsemmija fl-Anness 11, l-Appendiċi 2, minkejja l-karatteristiċi li ġejjin tal-vettura:

aċċessorji tal-magna,

tajers,

inerzja ekwivalenti,

sistema li tkessaħ,

proporzjon globali tal-ger,

tip ta’ ingranaġġ,

tip ta’ bodywork.

8. KONFORMITA' TAL-PRODUZZJONI (COP)

8.1. Kull vettura li jkollha marka ta’ l-approvazzjoni kif preskritta taħt dan ir-Regolament għandha tikkonforma, fir-rigward tal-komponenti li jaffettwaw l-emissjonijiet ta’ sustanzi li jniġġsu tal-gass u tal-partikuli separati li tarmi l-magni, l-emissjonijiet mill-crankcase u l-emissjonijiet li jevaporaw, mat-tip ta' vettura approvata. Il-konformità tal-proċeduri tal-produzzjoni għandha taqbel ma’ dawk stipulati fil-Ftehim ta’ l-1958, l-Appendiċi 2 (E/ECE/324-E/ECE/TRANS/505/Rev.2), ma’ dawn ir-rekwiżiti li ġejjin:

Ġeneralment, il-konformità tal-produzzjoni fir-rigward li jiġu limitati l-emissjonijiet mill-vettura (testijiet tat-Tip I, II, III u IV) tkun iċċekkjata abbażi tad-deskrizzjoni mogħtija fil-formola ta’ komunikazzjoni u l-annessi tagħha.

Konformità ta’ vetturi li qed jaħdmu

B’referenza għall-approvazzjonijiet tat-tip mogħtija għall-emissjonijiet, dawn il-miżuri għandhom ukoll ikunu adattati biex tkun ikkonfermata l-funzjonalità tal-mekkaniżmi li jikkontrollaw l-emissjoni kemm idumu jintużaw b'mod utili l-vetturi meta użati taħt kundizzjonijiet normali (konformità tal-vetturi li qed jaħdmu li jinżammu u jintużaw sew). Għall-fini ta’ dan ir-Regolament dawn il-miżuri għandhom ikunu ċċekkjati għal perjodu sa 5 snin jew 80 000 km, liema minnhom hu l-ewwel, u mill-1 ta’ Jannar 2005, għal perjodu sa 5 snin jew 100 000 km, liema minnhom hu l-ewwel.

L-awditjar tal-konformità meta qed jaħdmu jsir mid-dipartiment amministrattiv abbażi ta' kull informazzjoni relevanti li għandu l-fabbrikant, taħt proċeduri simili għal dawk imfissra fl-Appendiċi 2 tal-Ftehim ta' l-1958 (E/ECE/324-E/ECE/TRANS/505/Rev.2).

Figuri 4/1 u 4/2, fl-Appendiċi 4, juru l-proċedura biex tkun iċċekkjata l-konformità meta qed jaħdmu.

8.2.1.1. Parametri li jfissru l-familja ta’ meta qed jaħdmu

Il-familja ta’ meta qed jaħdmu tista’ tiġi mfissra bħala l-parametri bażiċi tad-disinn li għandhom ikunu komuni għall-vetturi fi ħdan il-familja. B’dak il-mod, dawk it-tipi ta’ vetturi li għandhom in komuni, jew fi ħdan it-tolleranzi dikjarati, talanqas il-parametri deskritti hawn taħt, jistgħu jitqiesu li jappartjenu għall-istess familja meta qed jaħdmu:

— proċess kombustibbli (2-stroke, 4-stroke, idur);

— numru ta’ ċilindri;

— konfigurazzjoni tal-blokka taċ-ċilindru (dritta, V, fid-direzzjoni tar-rejdjus, mimduda b’mod oppost, oħrajn). L-inklinazzjoni jew l-orjentazzjoni taċ-ċilindri mhix kriterja;

— metodu ta’ kif tieħu fjuwil il-magna (eż. injezzjoni indiretta jew diretta);

— it-tip ta’ sistema li tkessaħ (arja, ilma, żejt);

— metodu ta’ ġbid ‘il barra (miġbud ‘il barra b’mod naturali, iċċarġjat bil-pressjoni);

— fjuwil li għalih hi ddisinjata l-magna (petrol, diżil, NG, LPG, eċċ). Vetturi li jieħdu żewġ tipi ta’ fjuwil jistgħu jkunu miġbura fi gruppi bil-vetturi li jieħdu fjuwil speċifiku li jipprovdu wieħed mill-fjuwils huma komuni;

— tip ta’ converter katalitiku (katalizzatur fi tliet direzzjonijiet jew ieħor (oħrajn));

— tip ta’ maqbad tal-partikuli separati (bih jew mingħajru);

— ċirkolazzjoni mill-ġdid tal-gass ta’ l-egżost (bih jew mingħajru);

— kapaċità taċ-ċilindru tal-magna ta’ l-akbar magna fil-familja tneħħi 30 fil-mija.

L-awditjar tal-konformità meta qed taħdem isir mid-dipartiment amministrattiv abbażi ta’ l-informazzjoni mogħtija mill-fabbrikant. Dik l-informazzjoni jrid ikun fiha, iżda mhux biss huma, dawn li ġejjin:

8.2.1.2.1. L-isem u l-indirizz tal-fabbrikant.

8.2.1.2.2. L-isem, l-indirizz, in-numri tat-telefown u l-faks u l-indirizz tal-posta elettronika tar-rappreżentant awtorizzat tiegħu fi ħdan l-oqsma koperti bl-informazzjoni tal-fabbrikant.

8.2.1.2.3. L-isem(ismijiet) tal-mudell tal-vetturi inklużi fl-informazzjoni tal-fabbrikant.

8.2.1.2.4. Fejn jixraq, il-lista tat-tipi ta' vetturi koperti fl-informazzjoni tal-fabbrikant, jiġifieri l-grupp tal-familja li qed taħdem skond il-paragrafu 8.2.1.1.

8.2.1.2.5. Il-kowds tan-numru ta’ identifikazzjoni tal-vettura (VIN) applikabbli għal dawn it-tipi ta' vetturi fi ħdan il-familja li qed taħdem (prefiss VIN).

8.2.1.2.6. In-numri tat-tip ta’ approvazzjonijiet applikabbli għal dawn it-tipi ta’ vetturi fi ħdan il-familja li qed taħdem, inkluż, fejn jgħodd, in-numri ta’ l-estensjonijiet kollha u t-tiswijiet li jsiru fil-post/sejħiet mill-ġdid (mudelli ġodda).

8.2.1.2.7. Dettalji ta’ estensjonijiet, tiswijiet fil-post/sejħiet mill-ġdid għal dawk it-tipi ta’ approvazzjonijiet għall-vetturi koperti fl-informazzjoni tal-fabbrikant (jekk ikunu mitluba mid-dipartiment amministrattiv).

8.2.1.2.8. Il-perjodu ta’ żmien li fih inġabret l-informazzjoni tal-fabbrikant.

8.2.1.2.9. Il-perjodu li damet tinbena l-vettura msemmi fl-informazzjoni tal-fabbrikant (eż. “vetturi manifatturati matul is-sena kalendarja 2001”).

Il-proċedura tal-fabbrikant li tiċċekkja l-konformità meta qed taħdem, inkluż:

8.2.1.2.10.1. Metodu dwar fejn tinstab il-vettura;

8.2.1.2.10.2. Kriterji dwar l-għażla u ċ-ċaħda ta’ vetturi;

8.2.1.2.10.3. Tipi ta’ testijiet u proċeduri użati għall-programm;

8.2.1.2.10.4. Il-kriterji tal-fabbrikant dwar l-aċċettazzjoni/rifjutar għall-grupp tal-familja meta qed jaħdem;

8.2.1.2.10.5. Iż-żona(żoni) ġeografiċi li fihom il-fabbrikant ġabar l-informazzjoni.

8.2.1.2.10.6. Daqs tal-kampjun u pjan ta’ kif ittieħed il-kampjun użat.

Ir-riżultati mill-proċedura tal-fabbrikant dwar il-konformità meta qed jaħdmu, inkluż:

8.2.1.2.11.1. L-identifikazzjoni tal-vetturi inklużi fil-programm (sew jekk ittestjati sew jew mhumiex).

— L-identifikazzjoni trid tinkludi: l-isem tal-mudell;

— in-numru ta’ identifikazzjoni tal-vettura (VIN);

— in-numru ta’ reġistrazzjoni tal-vettura;

— id-data tal-fabbrikazzjoni;

— ir-reġjun fejn se tintuża’ (meta jkun magħruf);

— it-tajers imwaħħla.

8.2.1.2.11.2. Ir-raġuni(jiet) għalfejn ġiet rifjutata vettura mill-kampjun.

8.2.1.2.11.3. L-istorja tas-servizz għal kull vettura fil-kampjun (inkluż xi mudelli ġodda).

8.2.1.2.11.4. L-istorja tat-tiswija għal kull vettura fil-kampjun (fejn tkun magħrufa).

8.2.1.2.11.5. Dejta tat-test, inkluż:

— id-dejta tat-test;

— il-post fejn sar it-test;

— id-distanza indikata fuq l-odometru tal-vettura;

— speċifikazzjonijiet tal-fjuwil użat għat-test (eż. fjuwil ta’ referenza użat għat-test jew fjuwil li jeżisti fis-suq);

— kundizzjonijiet tat-test (temperatura, umdità, piż ta’ l-inerzja tad-dajnamometru);

— is-settings tad-dajnamometru (eż. is-setting tas-saħħa);

— ir-riżultati tat-test (minn talanqas tliet vetturi differenti għal kull familja).

8.2.1.2.12. Ir-rekords ta’ indikazzjoni mis-sistema OBD.

8.2.2. L-informazzjoni miġbura mill-fabbrikant għandha tkun dettaljata biżżejjed biex tiżgura li l-mod kif qed taħdem il-vettura jista’ jkun evalwat waqt li qed tintuża’ f’kundizzjonijiet normali kif imfissra fil-paragrafu 8.2. u b’mod li jkun rappreżentattiv tal-penetrazzjoni ġeografika tal-fabbrikant.

Għall-fini ta’ dan ir-Regolament, il-fabbrikant m’għandux ikun obbligat li jagħmel awditjar tal-konformità ta’ tip ta’ vettura meta qed taħdem jekk juri għas-sodisfazzjon ta’ l-awtorità li tapprova t-tip li l-bejgħ annwali madwar id-dinja ta’ dik it-tip ta’ vettura huwa inqas minn 10 000 fis-sena.

Fil-każ ta’ vetturi li jrid jinbiegħu fl-Unjoni Ewropea, il-fabbrikant m’għandux ikun obbligat jagħmel awditjar dwar il-konformità ta’ tip ta’ vettura jekk jista’ juri għas-sodisfazzjon ta' l-awtorità li tapprova t-tip li l-bejgħ annwali ta' dik it-tip ta' vettura huwa inqas minn 5 000 fis-sena fl-Unjoni Ewropea.

Jekk għandu jsir test tat-Tip I u l-approvazzjoni tat-tip ta’ vettura għandha estensjoni waħda jew diversi estensjonijiet, it-testijiet se jsiru jew fuq il-vettura deskritta fil-pakkett ta’ informazzjoni tal-bidu jew fuq il-vettura deskritta fil-pakkett ta’ informazzjoni marbut ma’ l-estensjoni relevanti.

Iċċekkjar tal-konformità tal-vettura għat-test tat-Tip I.

Wara li ssir l-għażla mill-awtorità, il-fabbrikant m’għandu jagħmel l-ebda aġġustament fuq il-vetturi magħżula.

Għall-vetturi elettriċi ibridi (HEV), it-testijiet għandhom isiru taħt il-kundizzjonijiet determinati fl-Anness 14:

— Għal vetturi OVC, il-kejlijiet ta’ l-emissjonijiet tas-sustanzi li jniġġsu għandhom isiru bil-vettura kkondizzjonata skond kundizzjoni B tat-test tat-Tip I għall-vetturi ibridi OVC.

— Għall-vetturi NOVC, il-kejlijiet ta’ l-emissjonijiet tas-sustanzi li jniġġsu għandu jsir taħt l-istess kundizzjonijiet bħal dawk għal vetturi NOVC fit-test tat-Tip I.

Tliet vetturi fis-serje jintgħażlu b'mod aleatorju u jiġu ttestjati kif deskritt fil-paragrafu 5.3.1. Il-fatturi ta' deterjorament huma użati bl-istess mod. Il-valuri ta' limitu jinsabu fil-paragrafu 5.3.1.4.

8.2.3.1.1.1. Fil-każ ta’ sistemi li jirriġeneraw perjodikament kif imfisser fil-paragrafu 2.20., ir-riżultati għandhom jiġu multiplikati bil-fatturi Ki miksuba permezz tal-proċedura speċifikata fl-Anness 13 meta ngħatat l-approvazzjoni tat-tip.

Fuq talba tal-fabbrikant, it-testjar jista’ jsir eżatt wara li tkun tlestiet ir-riġenerazzjoni.

8.2.3.1.2. Jekk l-awtorità tkun sodisfatta bid-devjazzjoni standard tal-produzzjoni mogħtija mill-fabbrikant skond il-paragrafu 8.2.1. t’hawn fuq, it-testijiet isiru skond l-Appendiċi 1.

Jekk l-awtorità ma tkunx sodisfatta bid-devjazzjoni standard tal-produzzjoni mogħtija mill-fabbrikant skond il-paragrafu 8.2.1. t’hawn fuq, it-testijiet isiru skond l-Appendiċi 2.

8.2.3.1.3. Il-produzzjoni tas-serje titqies li tikkonforma jew ma tikkonformax abbażi tat-test kampjunarju tal-vetturi la darba tintlaħaq deċiżjoni li tgħaddi għals-sustanzi li jniġġsu kollha jew deċiżjoni li ma tgħaddix milħuqa għal sustanza li tniġġes wieħed, skond il-kriterji tat-test applikati fl-Appendiċi xieraq.

Meta tintlaħaq deċiżjoni li tgħaddi għal sustanza li tniġġes wieħed, dik id-deċiżjoni m'għandhiex tinbidel b'testijiet oħra li jsiru biex tintlaħaq għals-sustanzi li jniġġsu l-oħra.

Jekk ma tintlaħaq l-ebda deċiżjoni li tgħaddi għals-sustanzi li jniġġsu kollha u l-ebda deċiżjoni li ma tgħaddix ma tintlaħaq għal sustanza li tniġġes wieħed, isir test fuq vettura oħra (ara l-Figura 2 t’hawn taħt).

Figura 2

Minkejja r-rekwiżiti tal-paragrafu 3.1.1. ta’ l-Anness 4, it-testijiet se jsiru fuq vetturi li jkun għadhom ġejjin mil-linja tal-produzzjoni.

8.2.3.2.1. Iżda, fuq talba tal-fabbrikant, it-testijiet jistgħu jsiru fuq vetturi li lestew:

— massimu ta’ 3 000 km għal vetturi mgħammra b’magna positive ignition,

— massimu ta’ 15 000 km għal vetturi mgħammra b’magni li jaħdmu bil-kompressjoni.

Fiż-żewġ każijiet, il-proċedura dwar it-tħaddim tal-bidu trid issir mill-fabbrikant, li għandu jintrabat li ma jagħmel l-ebda aġġustamenti lil dawn il-vetturi.

8.2.3.2.2. Jekk il-fabbrikant jixtieq li jagħmlilhom it-tħaddim tal-bidu lill-vetturi, (“x” km, fejn x ≤ 3 000 km għal vetturi mgħammra b’magni positive ignition u x ≤ 15 000 km għal vetturi mgħammra b’magni li jaħdmu bil-kompressjoni), il-proċedura se tkun kif ġej:

(a) l-emissjonijiet tas-sustanza li tniġġes (Tip I) se jitkejlu f’żero u f’“x” km fuq l-ewwel vettura ttestjata,

(b) il-koeffiċjent ta’ l-evoluzzjoni ta’ l-emissjonijiet bejn żero u “x” km se jkun ikkalkulat għal kull wieħed mils-sustanzi li jniġġsu: L-emissjonijiet “x” km/Emissjonijiet żero km Dawn jistgħu jkunu inqas minn 1,

(ċ) il-vetturi l-oħra ma jsirilhomx it-tħaddim tal-bidu, iżda l-emissjonijiet tagħhom f’żero km se jkun multiplikati bil-koeffiċjent ta’ l-evoluzzjoni. F’dan il-każ, il-valuri li jridu jittieħdu se jkunu: (i) il-valuri f’“x” km għall-ewwel vettura, (ii) il-valuri f’żero km multiplikati bil-koeffiċjent ta’ l-evoluzzjoni għall-vetturi l-oħra.

8.2.3.2.3. Dawn it-testijiet kollha jistgħu jsiru bil-fjuwil kummerċjali. Iżda, fuq talba tal-fabbrikant, il-fjuwils ta’ referenza deskritti fl-Anness 10 jistgħu jintużaw.

(i) Jekk irid isir test tat-Tip III, għandu jsir fuq il-vetturi kollha magħżula għat-test tat-Tip I COP. Għandu jkun hemm konformità mal-kundizzjonijiet stipulati fil-paragrafu 5.3.3.2. Għall-vetturi elettriċi ibridi (HEV), it-testijiet għandhom isiru taħt il-kundizzjonijiet determinati fl-Anness 14, il-paragrafu 5.

(ii) Jekk irid isir test tat-Tip IV, għandu jsir skond il-paragrafu 7. ta’ l-Anness 7.

8.2.4. Meta ttestjati skond l-Anness 7, l-emissjonijiet medji li jevaporaw għall-vetturi kollha tal-produzzjoni tat-tip approvat għandhom ikunu inqas mill-valur li jillimita fil-paragrafu 5.3.4.2.

8.2.5. Għat-testjar tas-soltu fl-aħħar tal-linja tal-produzzjoni, id-detentur ta’ l-approvazzjoni jista’ juri konformità billi jieħu kampjuni ta’ vetturi li jilħqu r-rekwiżiti fil-paragrafu 7. ta' l-Anness 7.

Dijanjostiċi abbord (OBD)

Jekk trid tkun verifikata kif taħdem is-sistema OBD, għandha ssir skond kif ġej:

8.2.6.1. Meta l-awtorità li tapprova tiddetermina li l-kwalità tal-produzzjoni tidher li mhix sodisfaċenti tittieħed b'mod aleatorju vettura mis-serje u tiġi sottoposta għat-testijiet deskritti fl-Anness 11, l-Appendiċi 1.

Għall-vetturi elettriċi ibridi (HEV), it-testijiet għandhom isiru taħt il-kundizzjonijiet determinati fl-Anness 14, il-paragrafu 9.

8.2.6.2. Il-produzzjoni titqies li tikkonforma jekk il-vettura tilħaq ir-rekwiżiti tat-testijiet deskritti fl-Anness 11, l-Appendiċi 1.

8.2.6.3. Jekk vettura meħuda mis-serje ma tissodisfax il-ħtiġijiet tal- paragrafu 8.2.6.1., għandu jittieħed kampjun ieħor b'mod aleatorju ta’ erba’ vetturi mis-serje u jkunu sottoposti għat-testijiet deskritti fl-Anness 11, l-Appendiċi 1. It-testijiet jistgħu jsiru fuq vetturi li sarilhom it-tħaddim tal-bidu għal mhux aktar minn 15 000 km.

8.2.6.4. Il-produzzjoni titqies li tikkonforma jekk talanqas 3 vetturi jilħqu r-rekwiżiti tat-testijiet deskritti fl-Anness 11, l-Appendiċi 1.

Abbażi ta’ l-awditjar imsemmi fil-paragrafu 8.2.1., id-dipartiment amministrattivi jrid jew:

— jiddeċiedi li l-konformità ta’ kif qed taħdem vettura tat-tip jew kif qed taħdem familja ta’ vettura hi sodisfaċenti u m'hemmx għalfejn jieħu aktar azzjoni;

— jiddeċiedi li d-dejta mogħtija mill-fabbrikant mhix suffiċjenti biex jilħaq deċiżjoni u jitlob lill-fabbrikant biex jagħti aktar informazzjoni jew dejta dwar it-test, jew

— jiddeċiedi li l-konformità ta’ kif qed taħdem tip ta' vettura, jew tip(i) ta' vetturi li hi/huma parti mill-familja li qed taħdem, mhix sodisfaċenti u jipproċedi biex jara li dawk it-tip(i) ta' vetturi jiġu ttestjati skond l-Appendiċi 3.

F’każ li l-fabbrikant tħalla ma jagħmilx awditjar għal tip ta’ vettura partikolari skond il-paragrafu 8.2.2., id-dipartiment amminstrattiv jista’ jipproċedi biex ikollu dawk it-tipi ta’ vetturi ttestjati skond l-Appendiċi 3.

8.2.7.1. Fejn it-testijiet ta’ Tip I jitqiesu li huma meħtieġa biex ikun iċċekkjat li l-mekkaniżmi li jikkontrollaw l-emissjonijiet huma konformi mar-rekwiżiti dwar kif jaħdmu waqt li qegħdin jintużaw, dawk it-testijiet għandhom isiru billi tintuża’ proċedura tat-test li tilħaq il-kriterji statistiċi mfissra fl-Appendiċi 4.

8.2.7.2. L-awtorità li tapprova t-tip, b’kooperazzjoni mal-fabbrikant, għandha tagħżel kampjun ta’ vetturi li jkun fih mili biżżejjed li jista’ jkun assigurat b'mod raġonevoli li jintużaw f’kundizzjonijiet normali Il-fabbrikant għandu jkun ikkonsultat dwar l-għażla ta' vetturi fil-kampjun u jitħalla jistenna l-ispezzjonijiet ta’ konferma dwar il-vetturi.

Il-fabbrikant hu awtorizzat, taħt is-superviżjoni ta’ l-awtorità li tapprova t-tip, biex jagħmel spezzjonijiet, anki ta’ natura qerrieda, fuq dawk il-vetturi b’livelli ta’ emissjonijiet li jeċċedu l-valuri ta' limitu bil-għan li jiġu stabbiliti l-kawżi possibbli ta’ deterjorament li ma jistgħux ikunu attribwiti għall-fabbrikant innifsu (eż. l-użu ta’ petrol biċ-ċomb qabel id-data tat-test). Fejn ir-riżultati ta’ l-ispezzjonijiet jikkonfermaw dawk il-kawżi, dawk ir-riżultati tat-testijiet huma esklużi mill-ispezzjoni dwar il-konformità.

8.2.7.3.1. Ir-riżultati tat-test għandhom ikunu esklużi wkoll mill-ispezzjoni ta’ konformità tal-vetturi fil-kampjun:

(i) li nħarġilhom ċertifikat ta’ approvazzjoni li jindika l-konformità mal-limiti ta’ emissjoni tal-kategorija A fil-paragrafu 5.3.1.4. tas-serje ta’ emendi 05 għar-Regolament dejjem jekk dawk il-vetturi ġew imħaddma regolarment bi fjuwil li għandu livell ta’ kubrit li jeċċedi l-150 mg/kg (fjuwil tal-petrol) jew it-350 mg/kg (fjuwil tad-diżil), jew

(ii) li nħarġilhom ċertifikat ta’ approvazzjoni li jindika l-konformità mal-limiti ta’ emissjonijiet tal- kategorija B fil-paragrafu 5.3.1.4. tas-serje ta’ emendi 05 għar-Regolament dejjem jekk dawk il-vetturi ġew imħaddma regolarment bil-fjuwil tal-petrol jew diżil li għandu livell ta’ kubrit li jaqbeż il-50 mg/kg.

8.2.7.4. Meta l-awtorità li tapprova t-tip ma tkunx sodisfatta bir-riżultati tat-testijiet skond il-kriterji mfissra fl-Appendiċi 4, il-miżuri ta' rimedju imsemmija fl-Appendiċi 2 tal-Ftehim ta' l-1958 (E/ECE/324-E/ECE/TRANS/505/Rev.2) jiġu estiżi għall-vetturi li qed jaħdmu li jappartjenu għall-istess tip ta’ vettura li x’aktarx jiġu affettwati bl-istess difetti skond il-paragrafu 6. ta’ l-Appendiċi 3.

Il-pjan tal-miżuri ta' rimedju ippreżentat mill-fabbrikant għandu jkunu approvat mill-awtorità li tapprova t-tip. Il-fabbrikant hu responsabbli biex jesegwixxi l-pjan ta’ rimedju kif approvat.

L-awtorità li tapprova t-tip għandha tgħarraf lill-Partijiet kollha tal-Ftehim bid-deċiżjoni tagħha fi żmien 30 ġurnata. Il-Partijiet tal-Ftehim jistgħu jitolbu li jkun applikat l-istess pjan ta' miżuri ta' rimedju fuq il-vetturi kollha ta' l-istess tip reġistrati fit-territorju tagħhom.

8.2.7.5. Jekk Parti tal-Ftehim stabbilixxiet li tip ta’ vettura ma tikkonformax mar-rekwiżiti applikabbli ta’ l-Appendiċi 3, hi għandha tgħarraf minnufih lill-Parti tal-Ftehim li tat l-approvazzjoni oriġinali tat-tip skond ir-rekwiżiti tal-Ftehim.

Imbagħad, skond id-dispożizzjoni tal-Ftehim, l-awtorità kompetenti tal-Parti tal-Ftehim li tat l-approvazzjoni oriġinali tat-tip għandha tgħarraf lill-fabbrikant li tip ta' vettura naqqset milli tissodisfa r-rekwiżiti ta' dawn id-dispożizzjonijiet u l-fabbrikant hu mistenni li jieħu ċerti miżuri. Il-fabbrikant għandu jressaq quddiem l-awtorità, fi żmien xahrejn wara din in-notifika, pjan bil-miżuri biex jingħelbu d-difetti, il-qofol ta’ liema għandu jikkorrispondi mar-rekwiżiti tal-paragrafi 6.1. sa 6.8. ta’ l-Appendiċi 3. L-awtorità kompetenti li tat l-approvazzjoni oriġinali tat-tip għandha, fi żmien xahrejn, tikkonsulta lill-fabbrikant sabiex jistabbilixxi ftehim dwar il-pjan bil-miżuri u biex jattwah. Jekk l-awtorità kompetenti li tat l-approvazzjoni oriġinali tat-tip tistabbilixxi li ma jista’ jintlaħaq l-ebda ftehim, għandhom jinbdew il-proċeduri relevanti għall-Ftehim.

9. PENALI GĦAL NUQQAS TA’ KONFORMITÀ TAL-PRODUZZJONI

9.1. L-approvazzjoni mogħtija fil-każ ta’ tip ta’ vettura skond din l-emenda, tista’ tiġi irtirata jekk ma jkunx hemm konformità mar-rekwiżiti stipulati fil-paragrafu 8.1 t’hawn fuq jew jekk il-vettura jew vetturi meħuda ma jgħaddux mit-testijiet preskritti fil-paragrafu 8.2 t’hawn fuq.

9.2. Jekk Parti tal-Ftehim li tapplika dan ir-Regolament tirtira approvazzjoni li tkun tat qabel, hi għandha minnufih tgħarraf b’dan lill-Partijiet l-oħra Kontraenti li japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 2 ta' dan ir-Regolament.

10. IL-PRODUZZJONI MWAQQFA GĦAL KOLLOX

Jekk id-detentur ta’ l-approvazzjoni jwaqqaf għal kollox il-fabbrikazzjoni ta’ tip ta’ vettura approvata skond dan ir-Regolament, hu għandu jgħarraf b’dan lill-awtorità li tat l-approvazzjoni. Meta tirċievi l-komunikazzjoni relevanti, dik l-awtorità għandha tgħarraf b’dan lill-Partijiet l-oħra tal-Ftehim ta’ l-1958 li japplikaw dan ir-Regolament permezz ta’ kopji tal-formola ta’ komunikazzjoni li tikkonforma mal-mudell fl-Anness 2 ta’ dan ir-Regolament.

11. DISPOŻIZZJONIJIET TRANŻITORJI

11.1. Ġenerali

11.1.1. Mid-data uffiċjali tad-dħul fis-seħħ tas-serje ta’ emendi 05, l-ebda Parti Kontraenti li tapplika dan ir-Regolament m’għandha tiċħad li tagħti approvazzjoni taħt dan ir-Regolament kif emendat mis-serje ta’ emendi 05.

11.1.2. Approvazzjonijiet ġodda tat-tip

11.1.2.1. Skond id-dispożizzjonijiet tal-paragrafi 11.1.4., 11.1.5. u 11.1.6., il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li trid tiġi approvata tilħaq ir-rekwiżiti ta’ dan ir-Regolament kif emendat mis-serje ta’ emendi 05.

Għall-vetturi fil-kategorija M jew vetturi fil-kategorija N1 dawn ir-rekwiżiti għandhom japplikaw mid-data tad-dħul fis-seħħ tas-serje ta’ emendi 05.

Il-vetturi għandhom jissodisfaw il-limiti għat-test tat-Tip I imniżżla jew f’Ringiela A jew f’Ringiela B tat-tabella fil-paragrafu 5.3.1.4. ta’ dan ir-Regolament.

11.1.2.2. Skond id-dispożizzjonijiet tal-paragrafi 11.1.4., 11.1.5., 11.1.6. u 11.1.7., il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li trid tiġi approvata tilħaq ir-rekwiżiti ta’ dan ir-Regolament kif emendat mis-serje ta’ emendi 05.

Għall-vetturi fil-kategorija M li għandhom piż massimu inqas minn jew ugwali għal 2 500 kg jew vetturi fil-kategorija N1 (Klassi I) dawn ir-rekwiżiti għandhom japplikaw mill-1 ta’ Jannar 2005.

Għal vetturi fil-kategorija M li għandhom piż massimu akbar minn 2 500 kg jew vetturi fil-kategorija N1 (Klassijiet II jew III) dawn ir-rekwiżiti għandhom japplikaw mill-1 ta' Jannar 2006.

Il-vetturi għandhom jissodisfaw il-limiti għat-test tat-Tip I imniżżla f’Ringiela B tat-tabella fil-paragrafu 5.3.1.4. ta’ dan ir-Regolament.

11.1.3. Limitu tal-validità ta’ l-approvazzjonijiet tat-tip eżistenti

11.1.3.1. Skond id-dispożizzjonijiet tal-paragrafi 11.1.4., 11.1.5. u 11.1.6, l-approvazzjonijiet mogħtija għal dan ir-Regolament, kif emendat mis-serje ta' emendi 04, m'għandhomx jibqgħu validi minn meta jidħlu fis-seħħ is-serje ta' emendi 05 għall-vetturi fil-kategorija M li għandhom piż massimu inqas minn jew daqs 2 500 kg jew vetturi fil-kategorija N1 (Klassi I) u fl-1 ta’ Jannar 2002 għal vetturi fil-kategorija M li għandhom piż massimu akbar minn 2 500 kg jew vetturi fil-kategorija N1 (Klassi II jew III), sakemm il-Parti Kontraenti li tat l-approvazzjoni ma tgħarrafx lill-Partijiet l-oħra Kontraenti li japplikaw dan ir-Regolament li t-tip ta’ vettura approvata tilħaq ir-rekwiżiti ta’ dan ir-Regolament kif meħtieġ bil-paragrafu 11.1.2.1. t'hawn fuq.

11.1.3.2. Skond id-dispożizzjonijiet tal-paragrafi 11.1.4., 11.1.5., 11.1.6. u 11.1.7., l-approvazzjonijiet mogħtija għal dan ir-Regolament, kif emendat bis-serje ta' emendi 05 u l-valuri ta' limitu f'Ringiela A tat-tabella fil-paragrafu 5.3.1.4. ta' dan ir-Regolament, mhix se tibqa' valida fl-1 ta’ Jannar 2006 għall-vetturi fil-kategorija M li għandhom piż massimu inqas minn jew daqs 2 500 kg jew vetturi fil-kategorija N1 (Klassi I) u fl-1 ta’ Jannar 2007 għall-vetturi fil-kategorija M li għandhom piż massimu akbar minn 2 500 kg jew vetturi fil-kategorija N1 (Klassi II jew III), sakemm il-Parti Kontraenti li tat l-approvazzjoni ma tgħarrafx lill-Partijiet l-oħra Kontraenti li japplikaw dan ir-Regolament li t-tip ta’ vettura approvata tilħaq ir-rekwiżiti ta’ dan ir-Regolament kif meħtieġ bil-paragrafu 11.1.2.2. t’hawn fuq.

11.1.4. Dispożizzjonijiet speċjali

11.1.4.1. Sa l-1 ta’ Jannar 2003, vetturi fil-kategorija M1, mgħammra b’magni li jaħdmu bil-kompressjoni u li għandhom piż massimu akbar minn 2 000 kg, li:

(i) huma ddisinjati biex iġorru aktar minn sitta min-nies (inkluż ix-xufier), jew

(ii) huma vetturi użati fl-imħarbat kif imfisser fl-Anness 7 tar-Riżoluzzjoni Konsolidata dwar il-Bini ta' Vetturi (R.E.3) (8)

għandhom jitqiesu, għall-finijiet tal-paragrafi 11.1.3.1. u 11.1.3.2. bħala vetturi fil-kategorija N1.

11.1.4.2. Fil-każ ta’ vetturi mgħammra b’magni b’injezzjoni diretta li jaħdmu bil-kompressjoni u ddisinjati biex iġorru aktar minn sitta min-nies (inkluż ix-xufier), l-approvazzjonijiet mogħtija skond id-dispożizzjoni tal- paragrafu 5.3.1.4.1 ta' dan ir-Regolament, kif emendat mis-serje ta' emendi 04, għandhom jibqgħu validi sa l-1 ta’ Jannar 2002.

11.1.4.3. Id-dispożizzjonijiet dwar l-approvazzjoni tat-tip u l-verifika dwar il-konformità tal-produzzjoni, kif speċifikat f'dan ir-Regolament kif emendat mis-serje ta' emendi 04, jibqgħu jgħoddu sad-dati msemmija fil-paragrafi 11.1.2.1. u 11.1.3.1.

11.1.4.4. Mill-1 ta’ Jannar 2002, it-test tat-Tip VI imfisser fl-Anness 8 hu applikabbli fuq tipi ġodda ta’ vetturi fil-kategorija M1 u fil-kategorija N1 Klassi 1 u li huma mgħammra b’magna positive ignition. Dan ir-rekwiżit m’għandux japplika għal dawk il-vetturi mgħammra biex iġorru aktar minn sitta min-nies (inkluż ix-xufier) jew għal vetturi li l-piż massimu tagħhom jeċċedi l-2 500 kg.

11.1.5. Sistemi dijanjostiċi abbord (OBD)

Vetturi mgħammra b’magni positive ignition

11.1.5.1.1. Vetturi fil-kategorija M1 u N1 li jieħdu fjuwil tal-petrol għandhom ikunu mgħammra b’sistemi ta’ dijanjostiċi abbord, kif speċifikat fil-paragrafu 3.1. ta’ l-Anness 11 ta’ dan ir-Regolament, fid-dati indikati fil-paragrafu 11.1.2.

11.1.5.1.2. Vetturi fil-kategorija M1, barra vetturi li l-piż massimu tagħhom jeċċedi l-2 500 kg, u N1 klassi I, li jaħdmu permanentement jew parzjalment jew fuq fjuwil LPG jew NG għandhom ikunu mgħammra b’sistema dijanjostika abbord mill-1 t’Ottubru 2004 għat-tipi ġodda u mill-1 ta’ Lulju 2005 għat-tipi kollha.

Vetturi fil-kategorija M1 li l-piż massimu tagħhom jeċċedi l-2 500 kg u N1 klassi II u III, li jaħdmu għal kollox jew parzjalment fuq jew fjuwil LPG jew NG għandhom ikunu mgħammra b’sistema dijanjostika abbord mill-1 ta’ Jannar 2006 għat-tipi ġodda u mill-1 ta’ Jannar 2007 għat-tipi kollha.

Vetturi mgħammra b’magni li jaħdmu bil-kompressjoni

11.1.5.2.1. Vetturi fil-kategorija M1, barra dawk il-vetturi ddisinjati biex iġorru aktar minn sitt persuni (inkluż ix-xufier) jew vetturi li l-piż massimu tagħhom jeċċedi l-2 500 kg, għandhom ikunu mgħammra b’sistema dijanjostika abbord mill-1 t’Ottubru 2004 għat-tipi ġodda u mill-1 ta’ Lulju 2005 għat-tipi kollha.

11.1.5.2.2. Vetturi fil-kategorija M1 li mhumiex koperti bil-paragrafu 11.1.5.2.1., ħlief vetturi li l-piż massimu tagħhom jeċċedi l-2 500 kg, u vetturi fil-kategorija N1 klassi I, għandhom ikunu mgħammra b’sistema dijanjostika abbord mill-1 ta’ Jannar 2005 għat-tipi ġodda u mill-1 ta’ Jannar 2006 għat-tipi kollha.

11.1.5.2.3. Vetturi fil-kategorija N1, klassi II u III, u vetturi fil-kategorija M1 li l-piż massimu tagħhom jeċċedi l-2 500 kg, għandhom ikunu mgħammra b'sistema dijanjostika abbord mill-1 ta' Jannar 2006 għat-tipi ġodda u mill-1 ta' Jannar 2007 għall-vetturi kollha.

11.1.5.2.4. Għal dawk il-vetturi li għandhom magni li jaħdmu bil-kompressjoni li se jibdew jaħdmu qabel id-dati mogħtija fil-paragrafi t'hawn fuq huma mgħammra b'sistemi dijanjostiċi abbord id-dispożizzjonijiet tal-paragrafi 6.5.3. sa 6.5.3.6. ta’ l-Anness 11, l-Appendiċi 1, huma applikabbli.

Vetturi elettriċi ibridi (HEV) għandhom jikkonformaw mar-rekwiżiti għas-sistemi dijanjostiċi abbord kif ġej:

11.1.5.3.1. Vetturi elettriċi ibridi (HEV) mgħammra b’magni positive ignition, vetturi elettriċi ibridi (HEV) fil-kategorija M1 mgħammra b’magni li jaħdmu bil-kompressjoni u li l-piż massimu tagħhom ma jeċċedix l-2 500 kg, u vetturi elettriċi ibridi (HEV) fil-kategorija N1 (Klassi I) mgħammra b’magni li jaħdmu bil-kompressjoni, mill-1 ta’ Jannar 2005 għat-tip il-ġodda u mill-1 ta’ Jannar 2006 għat-tipi kollha.

11.1.5.3.2. Vetturi elettriċi ibridi (HEV) fil-kategorija N1 (Klassi II u III), mgħammra b’magni li jaħdmu bil-kompressjoni, u vetturi elettriċi ibridi (HEV) fil-kategorija M1 mgħammra b’magni li jaħdmu bil-kompressjoni u li l-piż massimu tagħhom jeċċedi l-2 500 kg, mill-1 ta’ Jannar 2006 għat-tipi ġodda u mill-1 ta’ Jannar 2007 għat-tipi kollha.

11.1.5.4. Vetturi f’kategoriji oħra jew vetturi fil-kategorija M1 jew N1 li mhumiex koperti b’dawn t’hawn fuq jistgħu jkunu mgħammra b’sistema dijanjostika abbord. F’dan il-każ, għandhom jikkonformaw mad-dispożizzjonijiet OBD stipulati fil-paragrafi 6.5.3. sa 6.5.3.6. ta’ l-Anness 11, l-Appendiċi 1.

11.1.6. Approvazzjonijiet għar-Regolament kif emendat mis-serje ta’ emendi 04

11.1.6.1. B’eċċezzjoni għar-rekwiżiti tal-paragrafi 11.1.2. u 11.1.3. il-Partijiet Kontraenti jistgħu jibqgħu japprovaw vetturi u jibqgħu jirrikonoxxu l-validità ta’ l-approvazzjonijiet eżistenti li jindikaw li huma konformi ma’:

(i) ir-rekwiżiti tal-paragrafu 5.3.1.4.1. tas-serje ta’ emendi 04 għal dan ir-Regolament dejjem jekk il-vetturi huma ppjanati li jiġu esportati lejn, jew biex jintużaw għall-ewwel darba f’ pajjiżi fejn l-użu ta' petrol mingħajr ċomb m'huwiex komuni, u

(ii) ir-rekwiżiti tal-paragrafu 5.3.1.4.2. tas-serje ta’ emendi 04 għal dan ir-Regolament dejjem jekk il-vetturi huma ppjanati li jiġu esportati lejn, jew biex jintużaw għall-ewwel darba f’ pajjiżi fejn il-petrol mingħajr ċomb li għandu livell massimu ta’ kubrit ta’ 50 mg/kg jew inqas ma ssibux kullimkien, u

(iii) ir-rekwiżiti tal-paragrafu 5.3.1.4.3. tas-serje ta’ emendi 04 għal dan ir-Regolament dejjem jekk il-vetturi huma ppjanati li jiġu esportati lejn, jew biex jintużaw għall-ewwel darba f' pajjiżi fejn il-fjuwil tad-diżil li għandu livell massimu ta' kubrit ta' 350 mg/kg jew inqas ma ssibux kullimkien.

11.1.6.2. Permezz ta’ deroga għall-obbligazzjonijiet tal-Partijiet Kontraenti għal dan ir-Regolament, l-approvazzjonijiet mogħtija għal dan ir-Regolament, kif emendati mis-serje ta' emendi 04, m'għandhomx jibqgħu validi fil-Komunità Ewropea mill-:

(i) 1 ta’ Jannar 2001 għall-vetturi fil-kategorija M li għandhom piż massimu inqas minn jew ugwali għal 2 500 kg jew vetturi fil-kategorija N1 (Klassi I), u fl-

(ii) 1 ta’ Jannar 2002 għal vetturi fil-kategorija M li għandhom piż massimu akbar minn 2 500 kg jew vetturi fil-kategorija N1 (Klassi II jew III),

sakemm il-Parti Kontraenti li tat l-approvazzjoni ma tgħarrafx lill-Partijiet l-oħra Kontraenti li japplikaw dan ir-Regolament li t-tip ta’ vettura approvata tilħaq ir-rekwiżiti ta’ dan ir-Regolament kif meħtieġ bil-paragrafu 11.1.2.1. t’hawn fuq.

11.1.7. Approvazzjonijiet għar-Regolament kif emendat mis-serje ta’ emendi 05

11.1.7.1. B’eċċezzjoni għar-rekwiżiti tal-paragrafi 11.1.2.2. u 11.1.3.2. il-Partijiet Kontraenti jistgħu jibqgħu japprovaw vetturi u jibqgħu jirrikonoxxu l-validità ta’ l-approvazzjonijiet mogħtija lill-vetturi skond ir-rekwiżiti tal-paragrafu 5.3.1.4. (li jikkonċernaw l-emissjonijiet f’kategorija A) tas-serje ta’ emendi 05 għal dan ir-Regolament dejjem jekk il-vetturi huma ppjanati li jiġu esportati lejn, jew biex jintużaw għall-ewwel darba f’ pajjiżi fejn il-fjuwil tal-petrol mingħajr ċomb jew tad-diżil għandhom livelli massimi ta’ kubrit ta’ 50 mg/kg jew inqas ma ssibhomx kullimkien.

11.1.7.2. B' ta’ deroga għall-obbligazzjonijiet tal-Partijiet Kontraenti għal dan ir-Regolament, l-approvazzjonijiet mogħtija li jindikaw il-konformità mal-limiti ta’ emissjonijiet fil-kategorija A fil-paragrafu 5.3.1.4. tas-serje ta’ emendi 05 għal dan ir-Regolament, m’għandhomx jibqgħu validi fil-Komunità Ewropea mill-:

(i) 1 ta’ Jannar 2006 għal vetturi fil-kategorija M li għandhom piż massimu inqas minn jew ugwali għal 2 500 kg jew vetturi fil-kategorija N1 (Klassi I), u fl-

(ii) 1 ta’ Jannar 2007 għal vetturi fil-kategorija M li għandhom piż massimu akbar minn 2 500 kg jew vetturi fil-kategorija N1 (Klassi II jew III),

sakemm il-Parti Kontraenti li tat l-approvazzjoni ma tgħarrafx lill-Partijiet l-oħra Kontraenti li japplikaw dan ir-Regolament li t-tip ta’ vettura approvata tilħaq ir-rekwiżiti ta’ dan ir-Regolament kif meħtieġ bil-paragrafu 11.1.2.2. t’hawn fuq.

12. L-ISMIJIET U L-INDIRIZZI TAS-SERVIZZI TEKNIĊI RESPONSABBLI BIEX JAGĦMLU T-TESTIJIET TA’ L-APPROVAZZJONI, U TAD-DIPARTIMENTI AMMINISTRATTIVI

Il-Partijiet tal-Ftehim ta’ l-1958 li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli biex jagħmlu t-testijiet ta’ l-approvazzjoni u tad-dipartimenti amministrattivi li jagħtu l-approvazzjoni u li lilhom għandhom jintbagħtu formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar ta’ approvazzjoni, maħruġa f’pajjiżi oħra.

(1) Kategoriji ta’ vetturi kif imfissra fir-Re ¿oluzzjoni Konsolidata dwar il-Bini tal-Vetturi (R.E.3), Anness 7 (dokument TRANS/WP.29/78/Rev.1/Amend.2).

(1) Gass Naturali.

(2) Gass Likwidu tal-Petroljum.

(3) Ir-Regolament Nru. 83 japplika biss għal vetturi b’massa ta’ referenza ≤ 2 840 kg bħala estensjoni ta’ l-approvazzjoni mogħtija għal vettura tal-kategoriji M1 jew N1.

“R49 jew R83” jfisser li l-fabbrikant jista’ jikseb l-approvazzjoni tat-tip skond dan ir-Regolament jew ir-Regolament Nru. 49.

(2) Approvazzjoni A imħassra. Is-serje ta’ emendi 05 għal dan ir-Regolament jipprojbixxu l-użu ta’ petrol biċ-ċomb.

(3) 1 for Germany, 2 for France, 3 for Italy, 4 for the Netherlands, 5 for Sweden, 6 for Belgium, 7 for Hungary, 8 for the Czech Republic, 9 for Spain, 10 for Serbia and Montenegro, 11 for the United Kingdom, 12 for Austria, 13 for Luxembourg, 14 for Switzerland, 15 (vacant), 16 for Norway, 17 for Finland, 18 for Denmark, 19 for Romania, 20 for Poland, 21 for Portugal, 22 for the Russian Federation, 23 for Greece, 24 for Ireland, 25 for Croatia, 26 for Slovenia, 27 for Slovakia, 28 for Belarus, 29 for Estonia, 30 (vacant), 31 for Bosnia and Herzegovina, 32 for Latvia, 33 (vacant), 34 for Bulgaria, 35 (vacant), 36 for Lithuania, 37 for Turkey, 38 (vacant), 39 for Azerbaijan, 40 for The former Yugoslav Republic of Macedonia, 41 (vacant), 42 for the European Community (Approvals are granted by its Member States using their respective ECE symbol), 43 for Japan, 44 (vacant), 45 for Australia, 46 for Ukraine, 47 for South Africa, 48 for New Zealand, 49 for Cyprus, 50 for Malta and 51 for the Republic of Korea. Subsequent numbers shall be assigned to other countries in the chronological order in which they ratify or accede to the Agreement Concerning the Adoption of Uniform Technical Prescriptions for Wheeled Vehicles, Equipment and Parts which can be Fitted and/or be Used on Wheeled Vehicles and the Conditions for Reciprocal Recognition of Approvals Granted on the Basis of these Prescriptions, and the numbers thus assigned shall be communicated by the Secretary-General of the United Nations to the Contracting Parties to the Agreement.

(4) Għal magni li jaħdmu bil-kompressjoni.

(5) Ħlief vetturi li l-piż massimu tagħhom jeċċedi l-2 500 kg.

(6) U dawk il-vetturi fil-kategorija M li huma speċifikati f’nota (2).

(7) Għall-vetturi li għandhom magni li jaħdmu bil-kompressjoni.

(8) Document TRANS/WP.29/78/Rev.1/Amend.2

Appendiċi 1 Proċedura li tivverifika li r-rekwiżiti tal-produzzjoni huma konformi jekk id-devjazzjoni standard mogħtija mill-fabbrikant hi sodisfaċenti 1. Dan l-Appendiċi jiddeskrivi l-proċedura li trid tintuża’ biex tivverifika li l-produzzjoni hi konformi għat-test tat-Tip I meta d-devjazzjoni standard tal-produzzjoni tal-fabbrikant tkun sodisfaċenti. 2. B’daqs ta’ kampjun minimu ta’ 3, il-proċedura kampjunarja hi ssettjata sabiex il-probabbiltà li lott jgħaddi mit-test b’40 fil-mija tal-produzzjoni difettuża hi 0,95 (ir-riskju tal-produttur = 5 fil-mija) filwaqt li l-probabbiltà li lott ikun aċċettat b’65 fil-mija tal-produzzjoni difettuża hi 0,1 (ir-riskju tal-konsumatur = 10 fil-mija). 3. Għal kull wieħed mils-sustanzi li jniġġsu imsemmija fil-paragrafu 5.3.1.4. ta’ dan ir-Regolament, il-proċedura li ġejja hi użata (ara l-Figura 2 ta’ dan ir-Regolament). Billi tqis: L = il-logaritmu naturali tal-valur li jillimita għals-sustanza li tniġġes, xi = il-logaritmu naturali tal-kejl tal-vettura i-th fil-kampjun, s = stima tad-devjazzjoni standard tal-produzzjoni (wara li jittieħed il-logaritmu naturali tal-kejlijiet), n = in-numru tal-kampjun preżenti. 4. Aħdem għall-kampjun l-istatistika tat-test li tikkwantifika s-somma tad-devjazzjonijiet standard mil-limitu u mfissra bħala: Imbagħad: 5.1. Jekk l-istatistika tat-test hi akbar min-numru tad-deċiżjoni li tgħaddi għad-daqs tal-kampjun imsemmi fit-Tabella (1/1 t’hawn taħt), is-sustanza li tniġġes jiġi mgħoddi, 5.2. Jekk l-istatistika tat-test hi inqas min-numru tad-deċiżjoni li ma tgħaddix għad-daqs ta’ kampjun imsemmi fit-Tabella (1/1 t’hawn taħt), is-sustanza li tniġġes jeħel; inkella, tiġi ttestjata vettura oħra u l-kalkolazzjoni applikata mill-ġdid fuq il-kampjun b’daqs ta’ kampjun b’unità waħda aktar. Tabella 1/1 Numru kumulattiv ta’ vetturi ttestjati (daqs tal-kampjun preżenti) L-ogħla limitu tad-deċiżjoni li tgħaddi L-ogħla limitu tad-deċiżjoni li tfalli 3 3,327 –4,724 4 3,261 –4,790 5 3,195 –4,856 6 3,129 –4,922 7 3,063 –4,988 8 2,997 –5,054 9 2,931 –5,120 10 2,865 –5,185 11 2,799 –5,251 12 2,733 –5,317 13 2,667 –5,383 14 2,601 –5,449 15 2,535 –5,515 16 2,469 –5,581 17 2,403 –5,647 18 2,337 –5,713 19 2,271 –5,779 20 2,205 –5,845 21 2,139 –5,911 22 2,073 –5,977 23 2,007 –6,043 24 1,941 –6,109 25 1,875 –6,175 26 1,809 –6,241 27 1,743 –6,307 28 1,677 –6,373 29 1,611 –6,439 30 1,545 –6,505 31 1,479 –6,571 32 –2,112 –2,112

Appendiċi 2 Proċedura li tivverifika l-konformita' tar-rekwiżiti tal-produzzjoni jekk id-devjazzjoni standard tal-produzzjoni mogħtija mill-fabbrikantmhix sodisfaċenti jew ma teżistix 1. Dan l-Appendiċi jiddeskrivi l-proċedura li trid tintuża’ biex tivverifika li r-rekwiżiti tal-produzzjoni huma konformi għat-test tat-Tip I meta l-evidenza tal-fabbrikant dwar id-devjazzjoni standard tal-produzzjoni mhix sodisfaċenti jew ma teżistix. 2. B’daqs minimu ta’ kampjun ta’ 3, il-proċedura kampjunarja hi ssettjata sabiex il-probabbiltà li lott jgħaddi mit-test b’40 fil-mija tal-produzzjoni difettuża hi 0,95 (ir-riskju tal-produttur = 5 fil-mija) filwaqt li l-probabbiltà li l-lott ikun aċċettat b’65 fil-mija tal-produzzjoni difettuża hi 0,1 (ir-riskju tal-konsumatur = 10 fil-mija). 3. Il-kejlijiet tas-sustanzi li jniġġsu imsemmija fil-paragrafu 5.3.1.4. ta’ dan ir-Regolament huwa meqjusa li huwa normalment imqassma log u għandhom jiġu trasformati l-ewwel billi jittieħdu l-logaritmi naturali tagħhom. Ħalli m0 u m jirrappreżentaw id-daqsijiet minimi u massimi tal-kampjun rispettivament (m0 = 3 u m = 32) u ħalli n tirrappreżenta n-numru tal-kampjun preżenti. 4. Jekk il-logaritmi naturali tal-kejlijiet fis-serje huma x1, x2 …, xi u L huwa l-logaritmu naturali tal-valur li jillimita għals-sustanza li tniġġes, imbagħad fisser: d1 = x1 — L u 5. It-tabella 1/2 turi l-valuri tan-numri tad-deċiżjonijiet li jgħaddu (An) u li jeħlu (Bn) meta mqabbla man-numru tal-kampjun preżenti. L-istatistika tat-test hi l-proporzjon u għandha tintuża’ biex tiddetermina jekk is-serje għaddietx jew weħlitx kif ġej: Għal mo ≤ n ≤ m (i) Tgħaddi s-serje jekk (ii) Teħel is-serje jekk (iii) Ħu kejl ieħor jekk 6. Rimarki Il-formuli li ġejjin repetuti huma utili biex jinħadmu l-valuri wara xulxin ta’ l-istatistika tat-test: (n = 2, 3, …; ; V1 = 0) Tabella 1/2 Daqs minimu tal-kampjun = 3 Daqs tal-kampjun (n) L-oħla limitu ta’ fejn tgħaddi d-deċiżjoni (An) L-ogħla limitu ta’ fejn teħel id-deċiżjoni (Bn) 3 –0,80381 16,64743 4 –0,76339 7,68627 5 –0,72982 4,67136 6 –0,69962 3,25573 7 –0,67129 2,45431 8 –0,64406 1,94369 9 –0,61750 1,59105 10 –0,59135 1,33295 11 –0,56542 1,13566 12 –0,53960 0,97970 13 –0,51379 0,85307 14 –0,48791 0,74801 15 –0,46191 0,65928 16 –0,43573 0,58321 17 –0,40933 0,51718 18 –0,38266 0,45922 19 –0,35570 0,40788 20 –0,32840 0,36203 21 –0,30072 0,32078 22 –0,27263 0,28343 23 –0,24410 0,24943 24 –0,21509 0,21831 25 –0,18557 0,18970 26 –0,15550 0,16328 27 –0,12483 0,13880 28 –0,09354 0,11603 29 –0,06159 0,09480 30 –0,02892 0,07493 31 –0,00449 0,05629 32 –0,03876 0,03876

Appendiċi 3 Verifika tal-konformità waqt it-tħaddim 1. INTRODUZZJONI Dan l-Appendiċi jistipula l-kriterji msemmija fil-paragrafu 8.2.7. ta’ dan ir-Regolament fir-rigward ta’ l-għażla ta’ vetturi biex jiġu ttestjati u l-proċeduri li jikkontrollaw jekk humiex konformi meta qed jaħdmu. 2. KRITERJI TA’ L-GĦAŻLA Il-kriterji biex tiġi aċċettata vettura magħżula huma mfissra fil-paragrafi 2.1. sa 2.8. ta’ dan l-Appendiċi. L-informazzjoni tinġabar billi tiġi eżaminata l-vettura u permezz ta’ intervista mas-sid/xufier. 2.1. Il-vettura għandha tappartjeni għat-tip ta’ vettura li hi approvata għat-tip taħt dan ir-Regolament u koperta b’ċertifikat ta’ konformità skond il-Ftehim ta’ l-1958. Għandha tkun reġistrata u użata f’pajjiż tal-Partijiet Kontraenti. 2.2. Il-vettura għandha tkun ilha taħdem talanqas għal 15 000 km jew 6 xhur, liema minnhom hi l-aktar tard, u għal mhux aktar minn 80 000 km għal 5 snin, liema minnhom hi l-ewwel. 2.3. Għandu jkun hemm rekord ta' manutenzjoni li juri li l-vettura inżammet sew, eż. sarilha s-servis skond ir-rakkomandazzjonijiet tal-fabbri